hotchpotch/miracl-hf-unified huggingface dataset:
పిచ్చోడి చేతిలో రాయి
పిచ్చోడి చేతిలో రాయి, 1999లో విడుదలైన ఒక తెలుగు సినిమా. ఈ సినిమా కథ రాజకీయ రంగం నేపథ్యంలో నడుస్తుంది. వోటు హక్కును పిచ్చివాని చేతిలో రాయిలా కానీయకూడదనేది ఈ సినిమా సందేశం.
మహారధి (కెప్టెన్ రాజు), "ప్రజాస్వామ్యం" అనే పత్రరిక ఎడిటర్. బ్రహ్మాజీ, ఇంద్రజలు అందులో నిబద్ధతతో పనిచేసే పాత్రికేయులు. చక్రధరరావు (చరణ్ రాజ్) రాష్ట్రానికి ముఖ్యమంత్రి. ఆది శేషగిరిరావు (సుత్తి వేలు), అతని మిత్రులు స్వాతంత్ర్య సమర యోధులు మరియు రాజకీయ, సామాజిక న్యాయానికి కట్టుబడి ప్రయత్నం చేస్తున్నవారు. చక్రధరరావు అధికారంలోకి రావడంలో మహారధి ఒక కీలకపాత్ర వహించి, ప్రభుత్వాన్ని తన చెప్పుచేతలలో ఉంచుకో గలిగాడు.
వీరారెడ్డి అనే వ్యక్తి మరొక పత్రికను నడుపుతున్నందువలన మహారధికి పోటీగా ఉంటాడు. వీరారెడ్డికి లిక్కర్ పర్మిట్ లభించినందువలన మహారధి పత్రిక మధ్యానికి వ్యతిరేకంగా అనేక కథనాలు ప్రచురించింది. దానితో ఆదిశేషగిరిరావు తదితరుల నేతృత్వంలో ఒక ఉద్యమం చెలరేగింది. ఫలితంగా మధ్య నిషేధం అమలయ్యింది. వెంటనే నాయకులందరూ మద్యం స్మగులింగ్ ద్వారాను, నకిలీ సారాయి తయారు ద్వారాను విపరీతంగా సొమ్ము చేసుకోవడం మొదలు పెడతారు. ఈ విషయాన్ని ప్రజాస్వామ్యం పార్టీ పెద్దయెత్తున ప్రచారం చేయడంతో మధ్యనిషేధానికి వ్యతిరేకంగా మరొక ఉద్యమం మొదలవుతుంది. ఇలా రాష్ట్రం అంతటా కల్లోల పరిస్థితులు నెలకొంటాయి.
ఈ గందరగోళంలో తమ పత్రికల సర్క్యులేషన్ పెంచుకోవడానికి ప్రజాస్వామ్యం పత్రిక మరొక అంశాన్ని తెరమీదికి తెచ్చింది. శ్రీకృష్ణ దేవరాయలు బ్రతికే ఉన్నాడని. ఇక ప్రొఫేసర్లు త్రవ్వకాలు మొదలు పెడడతారు. అప్పుడు జరిగిన త్రవ్వకాలలో నిజంగానే ఏవో మూలికలు సేవించిన శ్రీకృష్ణదేవరాయలు 500 సంవత్సరాల తరువాత తిరిగి బ్రతికాడని బయటపడుతుంది. శ్రీకృష్ణ దేవరఅయలు పాత్రను దాసరి పోషించాడు. అంతేకాదు. అలా బ్రతికివచ్చిన శ్రీకృష్ణదేవరాయలు ఎన్నికలలో నిలుచుని విజయం సాధిస్తాడు.
అసలీ శ్రీకృష్ణదేవరాయలు ఎవరు? తరువాత ఏంజరిగింది. వంటి విషయాలు ఈ సినిమా కథాంతంలో తెలుస్తాయి.
సొమ్మొకడిది సోకొకడిది
సొమ్మొకడిది సోకొకడిది సింగీతం శ్రీనివాసరావు దర్శకత్వంలో బి.రాధామనోహరి నిర్మాతగా శ్రీబాలసుబ్రహ్మణ్య ఫిలింస్ బ్యానర్‌పై వెలువడిన తెలుగు సినిమా. ఈ సినిమాకు రాజన్ - నాగేంద్రలు సంగీతం సమకూర్చారు. ఈ సినిమా 1979, జనవరి 5వ తేదీన విడుదలయ్యింది. ఈ సినిమాలో కమల్ హాసన్ ద్విపాత్రాభినయం చేశాడు.
లినక్సు-తెలుగు
ఇండ్ లినక్స్ జట్టు మరియు వివిధ ప్రభుత్వ, ప్రైవేట్ సంస్థల కృషి వలన లినక్స్ లో భారతీయ భాషల తోడ్పాటు వీలైంది. ఫైర్ ఫాక్స్ విహరిణిలో భారతీయ భాషల తోడ్పాటు, నకలుహక్కులు నియంత్రణలు గల జాల స్థలాలను ఫైర్ఫాక్స్ లో చూపటానికి తెలుగు వికీ స్థాపకుడు అయిన నాగార్జున వెన్న రూపొందించిన పద్మ పొడిగింత చాలా ఉపయోగపడింది. ఆ తరువాత వివిధ సాఫ్ట్వేర్ స్థానికీకరణ కృషి జరిగింది. దీనిలో ముఖ్య మైలు రాళ్లు క్రింద యివ్వబడినవి.కొన్ని తెలుగు మాధ్యమంగాపనిచేసే సాఫ్టువేరుల వివరాలు క్రింద ఇవ్వబడ్డాయి. వీటిలో కొన్ని ఇతర నిర్వహణ వ్యవస్థల రూపాలలో కూడా దొరుకుతాయి.
తెలుగు పాఠం నుండి వాక్కు వుపకరణం (Text To Speech (TTS) ) ఫెస్టివల్ కు తెలుగు తోడ్పాటు సునీల్ మోహన్, చైతన్య కామిశెట్టి తదితరులు అభివృద్ధి చేశారు.యూనికోడ్ తోడ్పాటుతో 2006 జూలై 7 న విడుదలచేశారు.మగ గొంతుకతో యిది తెలుగు పాఠాన్ని కంప్యూటర్ ద్వారా అర్థవంతంగా చదివి విన్పించగలదు.
ఓసిఆర్ (OCR) అని పిలిచే ముద్రణ అక్షర రూపాన్ని గ్రహించి అక్షర కోడ్ గా మార్చగల వుపకరణం (Optical Character Recognition) టెస్సెరాట్ కు తెలుగు తోడ్పాటు ఇంకా విడుదలవలేదు.
తిమ్మానాయుడిగడ్డ
తిమ్మానాయుడిగడ్డ , చిత్తూరు జిల్లా, కంభంవారిపల్లె మండలానికి చెందిన గ్రామము.
తెలుగు అకాడమి
ఉన్నత స్థాయిలో విద్యాబోధన వాహికగానూ, పాలనా భాషగా తెలుగును సుసంపన్నం చేసేందుకు గానూ ఆంధ్రప్రదేశ్ ప్రభుత్వం ఆగస్టు 6, 1968 న తెలుగు అకాడమి ని స్థాపించింది. ఇది స్వతంత్ర ప్రతిపత్తి గల సంస్థ. పి.వి.నరసింహరావు దీని వ్యవస్థాపక అధ్యక్షులు. ప్రస్తుత (2011) సంచాలకులుగా ప్రభుత్వం ఆచార్య కె యాదగిరిని నియమించింది. దాదాపు రెండువేల పుస్తకాలు విడుదల చేసింది. ఏటా అచ్చేసే పాఠ్యపుస్తకాలు దాదాపు 25 లక్షలు.
=లక్ష్యాలు=
ఇంటర్ లోని అన్ని గ్రూపులకు తెలుగు, ఇంగ్లీషు మాధ్యమాల పాఠ్యపుస్తకాలు, డిగ్రీ, పిజి స్థాయిలలో తెలుగు మాధ్యమపు పాఠ్యపుస్తకాలను ఈ సంస్థ అందజేస్తుంది. సామాజిక, సామాన్య శాస్త్రాల అనువాదానికి ముఖ్యంగా కావలసిన పారిభాషిక పదకోశాలను, రకరకాల నిఘంటువులను వెలువరించింది. 
అధికారభాషా అమలుకు అవసరమయిన పదకోశాలను తయారుచేసింది.
తెలుగులో వెలువడిన సాహిత్య సంగ్రహాలను వెలువరించే దిశగా, 1950 దాకా వెలవడిన సాహిత్యాన్ని రెండు కోశాలలో ముద్రించింది.
=నిర్వహణ=
తెలుగు అకాడమీలో పాలనా సౌలభ్యత కోసం మూడు శాఖలను ఏర్పాటుచేసారు.
పరిశోధనా శాఖ ప్రధాన కార్యక్రమాలు:
దీని ప్రధాన ఉద్దేశాలు
ఈ శాఖ యొక్క కార్యక్రమాలు. 
=ఇతర వివరాలు=
1973 నుండి "తెలుగు" అనే పేరుతో త్రైమాసిక పత్రికను నడుపుతున్నది. దీనిలో సామాజిక, శాస్త్ర, భాష, సాహిత్యాలపై వ్యాసాలు వుంటాయి.
నవతరం నిఘంటువులు శీర్షికన రకరకాల నిఘంటువుల నిర్మించింది. ప్రవాస తెలుగువారికి ఉపయోగపడే నిఘంటువులు కూడా ముద్రించింది. ఉదాహరణ:తెలుగు-కన్నడ నిఘంటువు, డా: జి ఉమామహేశ్వరరావు, శ్రేణి సంపాదకులు, 2004
తెలుగు మాండలికాలు అనే పేరుతో వైఎస్ఆర్ జిల్లా, విశాఖపట్నం జిల్లా, గుంటూరు జిల్లా, కరీంనగర్ జిల్లా, వరంగల్ జిల్లా, చిత్తూరు జిల్లా, శ్రీకాకుళం జిల్లా, కర్నూలు జిల్లా, అనంతపురం జిల్లా, ఆదిలాబాదు జిల్లా, నిజామాబాదు జిల్లా, ఖమ్మం జిల్లా, రంగారెడ్డి జిల్లా, మహబూబ్ నగర్ జిల్లాల వారీగా ముద్రించారు.
వివిధ ప్రభుత్వ ఉద్యోగాల పోటీ పరీక్షలకు సరిపోయేటట్లు పుస్తకాలను ప్రచురించింది.
2001 నుండి ఇంటర్మీడియెట్ తెలుగు మాధ్యమంలో చదివి రాష్ట్ర స్థాయిలో ప్రథమ, ద్వితీయ స్థానాలు పొందిన విద్యార్థులకు పురస్కారాలు అందచేస్తున్నది.
=సమస్యలు=
తెలుగు అకాడమీ పుస్తకాల కాపీహక్కుల ఉల్లంఘనకు గురై, దీని ఆదాయానికి గండిపడుతున్నది. 2010 లో కొన్ని విద్యాసంస్థలు ఇంటర్మీడియట్ పుస్తకాల నకలుహక్కులు ఉల్లంఘించినట్లు వార్తలలో వచ్చింది.
=ఇతర తెలుగు అకాడమీలు=
=లింకులు=
ఇంగ్ వైశ్యా బ్యాంకు
ఇంగ్ వైశ్యా బ్యాంకు (ING Vysya Bank) ఒక భారతీయ బ్యాంకు. ఇది ఇంతకు ముందు వైశ్యా బ్యాంకుగా ఉండేది. వైశ్యా బాంకుగా ఉన్నప్పుడు ప్రవైటు యాజమాన్యంలో ఉన్న బాంకులలో చాలా చురుకుగా పని చేస్తున్న బాంకుగా పేరు తెచ్చుకున్నది. కొన్ని ఆర్థిక కారణాల వల్ల, వైశ్యా బాంకు, నెదర్లాండ్స్ కు చెందిన Internationale Nederlanden Group(ING) సంస్థతో విలీనమయ్యి ఇంగ్ వైశ్యా బాంకుగా అక్టోబరు, 2002లో అవతరించింది. 
భారత దేశంలో ఒక కులం పేరుతో పెట్టబడ్డ బాంకు ఇదొక్కటే అయ్యి ఉంటుంది. వైశ్యా బాంకుగా 1930లో స్థాపించబడింది. 1980లో ఏభై సంవత్సరాలు పూర్తి చేసుకునేటాప్పటికి బాంకు బాగా అభివృద్ధి చెందింది. 1985 సంవత్సరం ప్రాతాలలో ప్రైవైటు బాంకులలో మొదటిదిగా నిలిచిందట. 75 సంవత్సరాల ప్లాటినం జూబిలీ పండుగను ఇంగ్ సంస్థతో విలీనమయ్యి ఇంగ్ వైశ్యా బాంకుగా మారిన తరువాత జరుపుకోవటం జరిగింది.
1940లో వైశ్యా బాంకుగా 4 శాఖలు ఉన్న ఈ బాంకు, 2008 లో ఇంగ్ వైశ్యా బాంకుగా 407(ఏ టి ఏంలు, ఉప శాఖలు లెక్కపెట్టకుండా, వారి అధికారిక వెబ్ సైటు ప్రకారం) శాఖలుగా విస్తరించింది.
ఈ బాంకు అధికారిక వెబ్ సైటు
శ్రీరంగ రాయలు
శ్రీరంగరాయలు పేరుతో అరవీడు వంశానికి చెందిన ముగ్గురు విజయనగర చక్రవర్తులున్నారు
గుప్త సామ్రాజ్యము
గుప్త సామ్రాజ్యము guptha hindu kigdom in india (సంస్కృతం:samskrutam: गुप्त राजवंश, Gupta Rājavaṃśa) గుప్త వంశపు రాజులచే సుమారు క్రీ.శ.280 నుండి క్రీ.శ.550 వరకు పాలించబడినది. ఈ సామ్రాజ్యం ఉత్తర భారతదేశంలో గుజరాత్ మరియు రాజస్థాన్ లోని కొంతభాగం, పశ్చిమ భారతదేశం మరియు బంగ్లాదేశ్ ప్రాంతాలకు విస్తరించింది. వీరి రాజధాని పాటలీపుత్రము, ప్రస్తుత బీహారు రాజధాని పాట్నా.
శాంతి మరియు అభివృద్ధి ధ్యేయంగా సాగిన వీరి పరిపాలన శాస్త్ర మరియు కళారంగాలలో విస్తృత అభివృద్ధిని సాధించింది. చరిత్రకారులు గుప్తుల కాలాన్ని హాన్ సామ్రాజ్యం, టాంగ్ సామ్రాజ్యం మరియు రోమన్ సామ్రాజ్యంతో సరిసమానంగా పోలుస్తారు. 
గుప్తుల కాలాన్ని "భారతదేశపు స్వర్ణయుగం" అని పిలుస్తారు. ఈ కాలంలో భారతదేశపు శాస్త్ర పరిజ్ఞానం, గణితం, ఖగోళశాస్త్రం, తత్వశాస్త్రం బాగా ప్రాచుర్యం పొందాయి.
వీరి కాలంలో శిల్పకళ చాలా ప్రసిద్ధి గాంచింది.
మొరింగేసి
మొరింగేసి (లాటిన్ Moringaceae) కుటుంబంలో ఉన్న ఒకే ఒక్క ప్రజాతి మొరింగా (Moringa). ఈ ప్రజాతిలో 13 జాతులు ఉన్నవి; అన్నీ ఉష్ణ మరియు సమశీతోష్ణ మండలంలో పెరిగే చెట్లు.
అన్నింటికన్నా ప్రసిద్ధిచెందిన "మొరింగా ఓలీఫెరా" (Moringa oleifera) బహుళ ప్రయోజనాలున్నమునగ చెట్లు భారతదేశంలో విస్తృతంగా పెరుగుతాయి. ఆఫ్రికా రకం (Moringa stenopetala) కూడా కొంచెం తక్కువగానైనా పెంచబడుతుంది.
మొరింగా చెట్లు పేదరికాన్ని మరియు ఆకలి దేశాల్లో బహుళ ప్రయోజనాలున్నవి. వీటి ఆకులు తొందరగా పెరిగి మనుషులకు మరియు పశువులకు ఆహారంగా ఉపయోగపడతాయి. ఆకులు మాంసకృత్తులు ఎక్కువగా కలిగివుంటాయి. పశువుల దాణాగా ఉపయోగించినప్పుడు సోయా కంటే బలమైనవి మరియు పాల ఉత్పత్తిని పెంచేవిగా గుర్తించారు.
మొరింగా నుండి బయో ఇంధనం తయారుచేయవచ్చును. విత్తనాలలో 30-50% నూనె లభిస్తుంది, లేదా 112-185 gal/acre/year. నూనెలో 65-75% ఓలియిక్ ఆమ్లం ఉంటుంది.
మొరింగా వర్షాభావ పరిస్థితులలో కూడా పెరుగుతుంది. భూసారం తక్కువగా ఉండే మెట్ట భూములలో (pH between 4.5 and 9) ను కూడా తట్టుకొంటుంది. ఇవి హిమాలయాల మంచుప్రాంతాలు, నారింజలు పెరిగే వాతావరణంలో పెరుగుతాయి.
సంజీవపురం (NH-205, కాటమయ్యకొండ)
ఈ గ్రామం అనంతపురం జిల్లా బత్తలపల్లె మండలములో ఉంది. పిన్ కోడ్: 515661.
ఇక్కడ కాటమయ్య స్వామి గుడి ఉంధి. దీనికి పక్క యర్రాయపల్లి గ్రామం ఉంది.
అల్బేనియా
అల్బేనియా (అధికార నామము రిపబ్లిక్ ఆఫ్ అల్బేనియా) ఆగ్నేయ ఐరోపాలోని ఒక దేశం. అల్బేనియాకి ఆగ్నేయాన గ్రీస్, ఉత్తరాన మోంటెనీగ్రో, ఈశాన్యాన కొసోవో, తూర్పున రిపబ్లిక్ ఆఫ్ మసిడోనియా ఉన్నాయి. సముద్రమార్గాన ఈ దేశము ఇటలీకి కేవలము 72 కిలోమీటర్ల దూరములో ఉంది.
అల్బేనియా ఐక్య రాజ్య సమితి మరియు ప్రపంచ వాణిజ్య సంస్థలలో (WTO) సభ్యదేశంగా ఉంది. 2006లో ఐరోపా సమాఖ్యలో చేరటానికి కూడా అల్బేనియాకు మార్గము సుగమమయ్యింది.
అరుణవర్ణంలో ఉన్న అల్బేనియా జాతీయ పతాకం మధ్యలో నల్లరంగులో గండభేరుండ పక్షిని పోలిన రెండు తలల గ్రద్ద చిహ్నం ఉంటుంది.
రామాయణ విషవృక్షం
రామాయణ విషవృక్షం గ్రంథం రామాయణంపై మార్క్సిస్టు ధృక్పథంతో రంగనాయకమ్మ వ్రాసిన విమర్శనాత్మక గ్రంథం. రామాయణం భూస్వామ్య సంస్కృతికి ప్రతీక అని రచయిత్రి ఈ గ్రంథంలో నిరూపించే ప్రయత్నం చేసింది. ఈ గ్రంథం వామపక్ష, హేతువాద, మార్క్సిస్టు వర్గాలలో మంచి ఆదరణ పొందింది.
ఈ గ్రంథం వాల్మీకి రామాయణంపై ఆధారితమైనది. ఇది వాల్మీకి రామయణంలోని కాండాల వరుసక్రమాన్ని యధాతధంగా పాటిస్తుంది. బాలకాండ, అయోధ్యకాండ, అరణ్యకాండ, కిష్కిందకాండ, యుద్ధకాండ, సుందరకాండ మరియు ఉత్తరకాండ. వాల్మీకి రామాయణం ఏడు అధ్యాయాలుగా వెలువడగా, విషవృక్షము మూడు భాగాలుగా వెలువడింది. ఒక్కొక్క భాగము దాదాపు 700 పేజీల పుస్తకము. అదే విధంగా వాల్మీకి రామాయణం 2,400 శ్లోకాలతో కూడుకున్నదైతే, రామయణ విషవృక్షం 16 పెద్ద కథలు, వాటికి అనుబంధంగా 11 వ్యాఖ్యానాలతో మరియు విమర్శకు మద్దతుగా సంస్కృత మూలాన్ని ఉదహరిస్తూ 600 పాదపీఠికలతో కూడిఉన్నది.
రంగనాయకమ్మ ఈ గ్రంథ రచనకై తెలుగు లిపిలో ప్రచురితమైన రెండు సంస్కృత మూల గ్రంథాల యొక్క సహాయం తీసుకొన్నది. వీటిలో శ్లోకాలకు ప్రతిపదార్ధాలతో పాటు, తెలుగులో టీకాతాత్పర్యాలు ఇవ్వబడినవి. ఈ రెండు గ్రంథాలు 1900-1955ల మధ్య గట్టుపల్లి శేషాచార్యులు మరియు చదలవాడ సుందరరామశాస్త్రులచే రచించబడి శశిలేఖ ముద్రాక్షరశాల (చెన్నై) మరియు వావిళ్ల రామస్వామి శాస్త్రులు అండ్ సన్స్ వారిచే ప్రచురించబడినవి.
ముఖ్యపాఠ్యం కాకుండా రామాయణ విషవృక్షానికి 1, 2 భాగాలకు పొడువాటి ముందుమాటలునూ, మూడవ భాగానికి చివరలో పెద్ద ఉపసంహార పాఠ్యమున్నూ ఉన్నాయి. ఈ మూడు భాగాలు మూడు సంవత్సరాలు వరుసగా 1974, 75 మరియు 76లలో వెలువడ్డాయి. ఇవి అనేక మార్లు పునర్ముద్రించబడ్డాయి కూడా. 200 వరకు మొదటి భాగం ఏడుసార్లు, రెండవ భాగం ఆరుసార్లు, మూడవ భాగం నాలుగుసార్లు ముద్రించబడ్డాయి.
దొడ్ల నారపరెడ్డి
దొడ్ల నారపరెడ్డి ఆయుర్వేద వైద్యులు మరియు రచయిత.
వీరు వైఎస్ఆర్ జిల్లా రెడ్డికృష్ణంపల్లి లో మే 1, 1965 సంవత్సరంలో దొడ్ల పిచ్చిరెడ్డి మరియు సుబ్బమ్మ దంపతులకు జన్మించారు.
వీరు శ్రీ వెంకటేశ్వర విశ్వవిద్యాలయం, తిరుపతి నుండి ఆయుర్వేదాచార్య (బి.ఎ.ఎమ్.ఎస్.) మరియు పి.జి.డిప్లొమా ఇన్ ప్లాంట్ డ్రగ్స్ ప్రథమశ్రేణిలో ఉత్తీర్ణులైనారు. రాష్ట్రీయ సంస్కృత విద్యాపీఠం, తిరుపతి నుండి "ఆలయ సంస్కృతి" మరియు యోగా నందు డిప్లొమాలు పొందారు. వివిధ జాతీయ ఔషధ మొక్కల సదస్సులలో ప్రసంగించారు. హెరిటేజ్ హీలింగ్, సప్తగిరి, అన్నదాత మాస పత్రికలలోను, వివిధ దినపత్రికలలోనూ మూలీకావైద్యం మీద అనేక వ్యాసాలను రచించారు.
ప్రఖ్యాత ఆయుర్వేద వైద్యులు బాలరాజు మహర్షి గారి నేతృత్వంలో ఆంధ్ర రాష్ట్రం నలుమూలలా "వనౌషధీ వితరణ యజ్ఞం" పేరుతో నిర్వహించిన పలు ఉచిత ఆయుర్వేద వైద్య శిబిరాలలో పాల్గొన్నారు. వారి ప్రేరణతో వీరు అమూల్యమైన పుస్తకాలను సంకలనం చేశారు.
ఫ్రెంచి భాష
ఫ్రెంచి భాష ప్రపంచ వ్యాప్తంగా 11.5 కోట్ల మందిచే మొదటి భాషగా మాట్లాడబడు ఒక భాష. రోమన్ సామ్రాజ్యం నాటి లాటిన్ భాష నుండి ఉద్భవించిన పలు భాషలలో ఫ్రెంచ్ లేదా ఫ్రెంచి భాష ఒకటి. ఫ్రాన్స్ దేశస్థుల మాతృభాష అయిన ఈ భాష 54 పై బడి దేశాలలో వాడుకలో ఉన్నప్పటికీ, ఫ్రాన్స్ బయట కెనడా, బెల్జియం, స్విట్జర్లాండ్, లక్సెంబర్గ్, మొనాకో మరియు ఆఫ్రికాలోని కొన్ని భాగాలలో బాగా వ్యాప్తి చెందింది.
ఫ్రెంచి భాష 29 దేశాలలో అధికార భాష. అంతే కాక, ఈ భాష ఐక్య రాజ్య సమితిలోని అంగాలకు అధికార భాష. ఐరోపా సమాఖ్య లెక్కల ప్రకారం 27 సభ్యదేశాలలో 12.9 కోట్ల మంది (26%) ఈ భాష మాట్లాడుతుండగా, వీరిలో 5.9 కోట్ల మందికి (12%) ఇది మాతృభాష కాగా మిగిలిన 7 కోట్ల మందికి (14%) ఇది రెండవ భాష - తద్వారా ఫ్రెంచి భాష ఐరోపా సమాఖ్యలో ఎక్కువగా మాట్లాడబడు భాషలలో ఆంగ్ల భాష, జర్మన్ భాషల తర్వాత మూడవ స్థానంలో ఉంది.
ఆవులింత
ఆవులింత (Yawn) నిద్ర వచ్చేముందు జరిగే అసంకల్పిత చర్య. ఆవులించినప్పుడు మనం చెవులు రిక్కించి, గట్టిగా ఊపిరి పీల్చి కొంత సమయం తర్వాత విడిచిపెడతాము. ఆవులించినప్పుడు ఒళ్ళు విరుచుకుంటే దానిని పాండిక్యులేషన్ (Pandiculation) అంటారు.
సామాన్యంగా అలసిపోయినప్పుడు, శారీరకమైన లేదా మానసికమైన ఒత్తిడికి లోనయినప్పుడు, ఏమీ తోచనప్పుడు ఆవులింతలు వస్తాయి. మానవులలో ఆవులింతలు ఒక విధమైన అంటువ్యాధి వంటివి. అనగా ఆవులించే వ్యక్తిని చూసినా లేదా ఆవులించడం గురించి ఆలోచించినా ఇవి ఎక్కువగా వస్తాయి. ఆవులింతలు చింపాంజీ లలో మరికొన్ని జంతువులలో కూడా కనిపిస్తాయి.
ఆవులింతలకు ప్రధానమైన కారణం మెదడు యొక్క ఉష్ణోగ్రతను నియంత్రించడం అని గుర్తించారు. ముందుగా భావించినట్లు ఆక్సిజన్ సరఫరా తక్కువ కావడం అన్నది నిర్ధారించలేకపోయారు. నిజానికి ఆవులించినప్పుడు శరీరానికి ఆక్సిజన్ తక్కువగా అందడమే.
ఆధ్యాత్మిక పత్రికలు
తెలుగులో కల అనేకానేక ఆధ్యాత్మిక పత్రికల జాభితా
శ్రీ రామకృష్ణ ప్రభ
శ్రీ రామకృష్ణ ప్రభ రామకృష్ణ మఠము వారి పేరున్న ఆధ్యాత్మిక మాసపత్రిక. జ్ఞాన, భక్తి, కర్మల గురించిన మంచి సమాచారమును, మఠం-మిషన్ వారి సేవల సమాచారము అందించే ఈ పత్రిక 2007 జనవరి నుండి హైదరాబాదు నుండి వెలువడుతున్నది. అప్పటినుండి అన్ని సంచికలు అంతర్జాలంలో అందుబాటులోవున్నాయి.
తెలుగు పత్రిక 63 ఏళ్ల పాటు చెన్నై నుండి ప్రచురించబడింది. 2007 జనవరిలో హైదరాబాదు నుండి ప్రచురణ ప్రారంభమైంది. 
మొదటి సంచికకు ఇప్పటి సంచికకు మధ్య అనేక మార్పులు చేసారు. ఒకే రంగుతో ప్రింటింగ్ మొదలుపెట్టి ఇప్పటి సంచికకు అత్యంత నాణ్యమైన పేపరుతో రంగులలో అందిస్తున్నారు.
సంచికలో ఇప్పటి వ్యాసాలు, విశేషాలు ఈ విధంగా ఉన్నాయి.
కేశవాపురం (కూసుమంచి)
కేశవాపురం, ఖమ్మం జిల్లా లోని కూసుమంచి మండలంలో ఉన్న గ్రామము..
దీనికి చౌదరిపుర౦ అని పేరు.జీళ్ళచెరువు గ్రామ పంచాయితీకి ఇది ఉప గ్రామము, మొత్తం సుమారు 150 కుటుంబాలు ఉన్నాయి. ఈ గ్రామంలో "98%" ప్రజలు కమ్మ కులానికి చెందిన వారు. ఈ గ్రామంలోని ప్రజల ప్రధాన జీవనాదారం వ్యవసాయం. ఈ గ్రామంలో సుమారు 60% ప్రభుత్వ ఉద్యోగులు కలరు. ఈ గ్రామం ఖమ్మం నుండి హైదరాబాదు రహదారి యందు ఖమ్మానికి 17 కిమీ దూరంలో ఉన్నది.ఈ గ్రామ ప్రజల ప్రధాన ప0టలు ప్రత్తి, మిరప మరియు వరి.
ఈ గ్రామం కూరగాయలకు బాగా ప్రసిద్ధి చెందినది.
రైక్వుడు
రైక్వుడు హిందూ పురాణాలలో ప్రస్తావించబడిన ఒక మహర్షి. ఈ మహర్షి గొప్పతనాన్ని తెలిపే కథ ఒకటి చందోగ్య ఉపనిషత్తులోఉంది.
మహావృష సామ్రాజ్యాన్ని పరిపాలించే జానశ్రుతి గొప్ప పరిపాలనా దక్షుడు. ఆయన సేవాకార్యక్రమాలు జరిపించడంలోనూ, ధార్మిక కార్యక్రమాలు చేయడంలోనూ ప్రసిద్ధి గాంచాడు. తనకన్నా గొప్పవాడు ఎవరవి కొద్దిగా అహము ఉండేది. ఆయన ఒక పున్నమి రాత్రివేళ తన రాజప్రాసాద ఉపరితలం మీద అటూ ఇటూ పచార్లు చేస్తున్నాడు. ఆ సమయంలో కొన్ని రాజహంసలు అటువైపు రావడం రాజు గమనించాడు. ఆయనకు పశుపక్ష్యాదుల భాషలు తెలుసు. కాబట్టి ఆ హంసలు తమలో తాము మాట్లాడుకోవడం వినగలిగాడు. "జానశ్రుతి మహారాజు ఒక గొప్ప పరిపాలకుడు" అంది ఒక హంస. దానికి మరో హంస "బండి తోలుకుని జీవించే మహాజ్ఞానియైన రైక్వుడికన్నా ఈయన గొప్పవాడా? " అన్నది.
ఈ సంభాషణంతా విన్న రాజు రాత్రంతా రైక్వుడి గురించే ఆలోచిస్తూ గడిపాడు. మరునాడే తాను స్వయంగా వెళ్ళి రైక్వుడిని కలుసుకున్నాడు. రాజు వినయాన్ని పరీక్షించిన రైక్వుడు ఆయనకు ఆత్మజ్ఞానాన్ని ప్రసాదించాడు.
జలపాతము
జలపాతాలు (ఆంగ్లం Waterfall) నీరు కొంత ఎత్తు నుండి క్రిందకి పడుతున్నప్పుడు ఏర్పడే సుందర ప్రదేశాలు. 
తెలంగాణ రాష్ట్రంలో పర్యాటక రంగంలో జలపాతాలకు చాలా ప్రాముఖ్యత ఉంది. తెలంగాణలోని జలపాతాలు రామాయణ కాలపు నేపథ్యాన్ని కూడా కలిగి ఉన్నాయి.
Significant waterfalls are listed alphabetically:
గ్రీన్‌విచ్
గ్రీన్‌విచ్ లేదా గ్రీన్‌విచ్ రేఖ (ఆంగ్లం : Greenwich) ("GREN-itch," "GREN-idge," లేదా "GRIN-idge)" భూమి మీద ప్రపంచమంతటికీ సమయాన్ని నిర్ధారిస్తుంది. ఇది ఇంగ్లాండు లో ఒక జిల్లా కేంద్రం. ఇది థేమ్స్ నది (River Thames) ఒడ్డున ఉన్నది. " 0" డిగ్రీ రేఖాంశాన్ని గ్రీన్‌విచ్ రేఖాంశం అంటారు. ఇది ప్రపంచవ్యాప్తంగా గ్రీన్‌విచ్ మెరిడియన్ (Greenwich Meridian - 0° longitude) మరియు గ్రీన్‌విచ్ మీన్ టైమ్ (Greenwich Mean Time) మూలంగా ప్రసిద్ధిచెందినది.
ఎస్.జయరామరెడ్డి
ఇతను అనంతపురం హేతువాద సంఘం స్థాపకుడు.
గుత్తా రాధాకృష్ణ
ఇతను "హేతువాదం" పత్రిక ఎడిటర్ గా పనిచేశారు.
గుమ్మా వీరన్న
గుమ్మా వీరన్న ప్రముఖ హేతువాది. కర్నూలు జిల్లా నాగలదిన్నె గ్రామంలో 1952 మే 22 వ తారీకున గుమ్మా నరసమ్మ, గుమ్మా భద్రప్ప దంపతులకు జన్మించిన గుమ్మా వీరన్న ప్రాథమిక విద్యాభ్యాసం ఎమ్మిగనూరులో, ఉన్నత విద్య (ఎం.ఏ., ఎల్.ఎల్.బి) హైదరాబాదు ఉస్మానియా విశ్వవిద్యాలయంలో చేశాడు. రాష్ట్ర ప్రభుత్వ ట్రెజరీస్ అండ్ అక్కౌంట్స్ శాఖలో అదనపు సంచాలకుడిగా పనిచేసి 2010 మే మాసంలో పదవీ విరమణ చేశాడు.
ఎం.ఎన్ రాయ్, రావిపూడి వెంకటాద్రి రచనలు చదవగా హేతువాద ఉద్యమం పట్ల వీరన్నకు ఆసక్తి కలిగింది. గుమ్మా వీరన్న 1984 ఫిబ్రవరి 26 న గుడివాడలో లక్ష్మిని కులాంతర వివాహం చేసుకొన్నాడు. ఈ వివాహం హేతువాద పద్ధతిలో జరిగింది. తొలుత కమ్యూనిస్టు ఉద్యమానికి ఆకర్షితుడైనా తరువాతి దశలో 1980 నుంచి హేతువాద, మానవవాద ఉద్యమంలో క్రియాశీలకంగా పనిచేస్తున్నాడు.
2008 వ సంవత్సరంలో హేతువాద భావ ప్రచారంలో చేసిన కృషికి గుర్తింపుగా పొట్టి శ్రీరాములు తెలుగు విశ్వవిద్యాలయం వారు కవిరాజు త్రిపురనేని రామస్వామి ధర్మనిధి పురస్కారాన్ని అందచేశారు. వీరన్న హేతువాదే కాకుండా రచయిత కూడా. గుమ్మా వీరన్న హేతువాద, మానవవాద తత్వాలపై, ఇతర విషయాలపై పలు పుస్తకాలు రచించాడు.ప్రస్తుతం గుమ్మా వీరన్న భారత హేతువాద సంఘానికి ఉపాధ్యాక్షుడిగాను, ఆంధ్రప్రదేశ్ హేతువాద సంఘానికి అధ్యక్షుడిగాను కొనసాగుతున్నాడు.
మలయశ్రీ
మలయశ్రీ : హేతువాది, 1940 లో కరీంనగర్ జిల్లా చెంజెర్లలో పుట్టారు. 50 పైగా పుస్తకాలు రాశారు. నవ్యసాహిత్య పరిషత్ ను స్థాపించి ప్రగతి శీల రచయితలకు ప్రతి ఏటా మలయశ్రీ సాహితీ అవార్డు ఇస్తున్నారు.
పరకాల పఠాభిరామారావు
స్వాతంత్ర్య సమర యోధుడు.హేతువాది. పశ్చిమగోదావరి జిల్లా కవిటం గ్రామంలో జన్మించారు. విజయవాడలో స్థిరపడ్డారు. విశాలాంధ్ర పత్రికలో ఎడిటర్ గా పనిచేశారు.
భారత జాతీయోద్యమంలో కాంగ్రెస్ వాదులే కృషిచేశారన్న అభిప్రాయం దురదృష్టవశాత్తూ చరిత్ర పుస్తకాలు కలిగిస్తున్నాయి. కమ్యూనిస్టుల ప్రస్తావన వచ్చినా విడిగా రావడమే గానీ స్వాతంత్ర్య సమరంలోని ప్రముఖులుగా చరిత్రలో రాదు. భగత్‌సింగ్ వంటి ప్రముఖ స్వాతంత్ర్య విప్లవ యోధులు కమ్యూనిస్టులే. ఐతే 1940ల్లో రెండవ ప్రపంచ యుద్ధాన్ని ప్రజాయుద్ధంగా అభివర్ణించి రష్యాను మిత్రదేశమైన బ్రిటన్‌ను సమర్థించడం, ఆపైన కాంగ్రెస్ చేసిన క్విట్ ఇండియా ఉద్యమాన్ని వ్యతిరేకించడం వంటి పరిణామాలు దీనికి కారణం కావచ్చు. కానీ అనంతర కాలంలో బొంబాయి నేవీ తిరుగుబాటు వంటి పోరాటాలలో కమ్యూనిస్టులు చురుకుగా పాల్గొన్నారు. ఈ నేపథ్యంలో కమ్యూనిస్టులు దేశ స్వాతంత్ర్యం కోసం చేసిన ప్రయత్నాలు, పోరాటాలను ఈ గ్రంథంలో వ్యక్తుల వారీగా రాశారు. దీన్ని 2000 సంవత్సరంలో విశాలాంధ్ర పబ్లిషింగ్ హౌస్ ప్రచురించింది.
ఇందులో ఎక్కువ భాగం " నేనెలా స్వాతంత్ర్య్యోద్యమంలోకి, కమ్యూనిష్టు ఉద్యమంలోకి వచ్చాను " అన్న సంక్షిప్త స్వీయ కథనాలు. మరికొన్ని కామ్రేడ్లు మరణానంతరం ఇతరులు వ్రాసినవి. వీనిలో ఎక్కువభాగం 1995, 1996 కమ్యూనిజం ప్రత్యేక సంచికలలో ప్రచురించబడినవి.
కన్నెగంటి జగ్గయ్య
కన్నెగంటి జగ్గయ్య ఒక ప్రముఖ హేతువాది. స్వాతంత్ర్య పోరాట రైతు యోధుడు. జననం. (1900-1970) గుంటూరు మండలములోని తెనాలి వద్దగల ఐతానగర్లో ఒక వ్యవసాయ కుటుంబములో జన్మించాడు. బాల్యమునుండి విప్లవాత్మక భావములు గల జగ్గయ్య ద్రావిడ ఉద్యమ స్థాపకుడు ఈరోడ్ వెంకట రామస్వామి నాయకర్ రచనల వల్ల ప్రభావితుడయ్యాడు.
కన్నెగంటి జగ్గయ్య తెలుగునాట ద్రావిడ ఉద్యమము వ్యాప్తి చేయుటకు శ్రమించాడు. ఎప్పుడూ లుంగీ ద్రావిడ దేశ పద్ధతిలో ధరించేవాడు. చేతిలో కర్రతో బనీనుతో ఎక్కువగా తిరిగేవాడు. పలు కారణముల వల్ల తెలుగు నాట ద్రావిడ ఉద్యమము వేళ్ళూనుకొనలేదు. 1926లో తెనాలిలో త్రిపురనేని రామస్వామితో పరిచయం కాగా, ఆయన అభిమానిగా జీవితమంతా ఉన్నాడు. 1930లో ఉప్పు సత్యాగ్రహంలో అరెస్ట్ కాగా రాయవెల్లూరులో జైల్ జీవిథం గడిపి, ఆహారం సరిగాలేనందుకు అధికారులపై పోరాడాడు.
1932లో కరాచిలో జరిగిన కాంగ్రెస్స్ సభలకు వెళ్ళాడు. ఆవుల గోపాల కృష్ణమూర్తి అభిమానిగా మానవ వాద వుద్యమానికి సహకరించాడు. సహజంగా ధైర్య శాలిఅయిన జగ్గయ్య శిస్తుల విషయంలో రైతులకు అన్యాయం జరిగినప్పుదు అధికారులపై తిరుగుబాటు చేసి వారికి న్యాయం జరిగేదాకా పోరాడాడు.
ఎన్.వి.బ్రహ్మం
ఎన్.వి.బ్రహ్మం ప్రముఖ హేతువాది మరియు రచయిత.
ఎన్.వి.బ్రహ్మం (నాసిన వీర బ్రహ్మం) 1926 ఏప్రిల్ లో గొనసపూడి (పరుచూరు, ప్రకాశం జిల్లా) లో హనుమాయమ్మ, వెంకటస్వామి ల సంతానంగా పుట్టారు. భార్య సీతారామమ్మ. కుమార్తె పేరు మనీషా. ఆ పేరుతోనే ట్యుటొరియల్ సంస్థ నడిపారు. కుమారులు జగీష్, గణేష్ లు హోమియోపతీ లో వైద్య వృత్తి చేపట్టారు.
చాలాకాలం ఉపాధ్యాయుడిగా పనిచేసిన బ్రహ్మం, కవిరాజు త్రిపురనేని రామస్వామి రచనల ప్రేరణతో ఎందరో విద్యార్థులను,
హేతుబద్ధంగా ఆలోచించే విధంగా సుశిక్షితులను చేశాడు. ఎం.ఎన్.రాయ్ భావాల ప్రభావానికి లోనై , 1946 మే మాసం లో, డెహ్రాడూన్లో జరిగిన రాడికల్ హ్యూమనిస్ట్ రాజకీయ పాఠశాలకు వెళ్ళి, ఆంధ్రలో రాయ్ భావ వ్యాప్తికి చాలా కృషి గావించాడు. రచయితలు గోపిచంద్, కోగంటి సుబ్రహ్మణ్యం, పి.వి.సుబ్బారావు, ఆవుల గోపాలకృష్ణమూర్తి, గుత్తికొండ నరహరి మరియు జి.వి.కృష్ణారావుల రచనలు బ్రహ్మం ను ప్రభావితం చేసాయి. ఎం.వి.రామమూర్తి, కోగంటి రాధాకృష్ణమూర్తి మరియు సి.హె చ్. రాజారెడ్డి బ్రహ్మం కు దగ్గరి రాడికల్ ఆప్తులు.
1946 నుండి బ్రహ్మం వివిధ రాడికల్ హ్యమనిస్ట్ అధ్యయన కాంప్ లలో అధ్యాపకుడిగా మానవాదం విడమరిచి చెప్పేవాడు. రాష్ట్ర రాడికల్ హూమనిస్ట్ సంఘ పత్రిక సంపాదకుడిగా 1982-83 లో ఉన్నాడు.1965లో అవనిగడ్డ, కృష్ణా జిల్లా లో జరిగిన హ్యమనిస్ట్ స్టడి కాంప్ లో చురుకుగా ఎ.బి.షా, ఆవుల గోపాలకృష్ణమూర్తి, ఎన్.ఇన్నయ్య, కోనేరు కుటుంబరావు, త్రిపురనేని వెంకటేశ్వరరావు లతో కలసి సుధీర్ఘ చర్చలలో పాల్గొన్నాడు. బి.ఎ. వరకు చదివి చింతనాపరుడుగా పేరు తెచ్చుకున్నాడు.కొన్ని వివాహాలకు ఆధ్వర్యం వహించి, కవిరాజు విధానంలో ప్రమాణాలు తెలుగులో చేయించాడు. గుడివాడ కాలేజ్ లో భౌతిక శాస్త్ర ఆచార్యుడైన యెర్నేని వెంకటేశ్వర రావు ఆధ్యర్వం లో, రాజమండ్రి పట్టణంలో హోమియో వైద్యవిధానం పై జరిగిన చర్చలో నరిసెట్టి ఇన్నయ్య హోమియో అశాస్త్రీయమని వాదించగా , డా. పావులూరి కృష్ణయ్య చౌదరి, ఎన్.వి. బ్రహ్మం హోమియో ను సమర్ధిస్తూ మాట్లాడారు. ఐతే ఇన్నయ్య వాదనను, ఆయనను వ్యతిరేకించిన వారు శాస్త్రీయంగా ఖండించుటలో విఫలమయ్యారు కావున, ఇన్నయ్య వాదనే సబబైనదని ఆచార్య వెంకటేశ్వరరావు సెలవిచ్చాడు. సురేంద్రబాబు వ్యవస్థాపకుడిగా ఉన్న సత్యాన్వేషణమండలితో, బ్రహ్మం కొంత కాలం కలిసి పనిచేశాడు.
మత ఛాందసాలను, బైబిల్ బండారం పుస్తకం ద్వారా ఎండగట్టాడు. ఈ విమర్శనాత్మక బైబిల్ పరిశీలనను క్రైస్తవ సంఘాల అభ్యంతరాల కారణంగా ఆంధ్ర ప్రభుత్వం నిషేధించింది. 1958 మార్చి 23 న హైకోర్టు కూడా దీనికి ఆమోద ముద్ర వేయగా , సుప్రీం కోర్ట్ 1962 లో నిషేదం తొలగించింది. మెదడుకు మేత, కలలో దేవుడు వంటి రచనలు సమీక్ష, రాడికల్ హూమనిస్ట్ పత్రికలలో వ్రాశాడు. కలలో దేవుడు అనే రచన లో, మనిషికి ఉన్న అనేక లక్షణాలలో హేతువాదం కూడా ఒకటని చర్చ లేవనెత్తాడు.
మిత్రుడు, సహ హేతువాది ఐన రావిపూడి వెంకటాద్రి భావాలతో విభేదిస్తూ "కళ-శాస్త్ర వివాదం లో 'హేతువాది' హేతివాదం" అనే పుస్తకాన్ని 1985 లో వెలువరించినా, వారిరువురూ మిత్రులుగానే కొనసాగుతున్నారు. ప్రస్తుతం చీరాలలో విశ్రాంత జీవనం గడుపుతూ, ఆంగ్ల రాడికల్ హూమనిస్ట్ మాస పత్రికకు రచనలు చేస్తున్నాడు.
ఆయన జూలై 28, 2015 న తన 85వ యేట కన్నుమూసారు.
కొప్పరపు సుబ్బారావు
కొప్పరపు సుబ్బారావు (1890 - 1959), తెలుగు కవి, నాటక రచయిత మరియు తెలుగు సినిమా సంగీతదర్శకుడు.
ఈయన గుంటూరు జిల్లా అన్నవరం (పె.నం.) లో జన్మించాడు.
1921లో ఈయన వ్రాసిన చారిత్రక కల్పనాత్మక నాటకం "రోషనారా" బాగా ప్రాచుర్యం పొందింది కానీ ఇది వివాదాస్పదమై సామాజిక వర్గాలలో ఉద్రిక్తలకు దారితీయటం వలన దీన్ని ప్రభుత్వం నిషేధించింది. సుబ్బారావు హెచ్.ఎం.వి. వారి తెలుగు సంగీత విభాగానికి అధినేతగా పనిచేస్తూ ఒకేసారి పెక్కుమంది కళాకారులను ఆహ్వానించి ప్రజాదరణ పొందిన నాటకాలను, గేయాలను రికార్డు చేయిస్తుండేవారు.ఇతడు కొన్ని తెలుగు సినిమాలకు సంగీత దర్శకత్వం వహించారు.
ఆరెకటిక
బి.సి.డి.గ్రూపులోని కులం. కటికోళ్ళు అని కూడా వీరిని అంటారు. వాస్తవానికి వీరు కత్తి పడతారు గానీ ఏ జంతువు ప్రాణం తీయరు. మాంసము అమ్మటం `ఆరె కటిక'ల కుల వృత్తి. అది కూడా గొర్రె, మేక మాంసమే తప్ప `గో' మాంసం కాదు. లోతుగా పరిశీలిస్తే వీరు కత్తిపడతారే తప్ప ఏ జంతువు ప్రాణం తీయరు. వేరెవరో ప్రాణం తీసిన జీవి చర్మాన్ని వలిచి ఆ కళేబరాన్ని శుభ్రపరిచి, ముక్కలు కొట్టి అమ్ముతారు. చేతిలో కత్తి, రక్తపు మరకలతో కనిపిస్తారు గానీ నరహంతకులు కాదు. దళితుల మాదిరిగానే ఈ కులస్తులు రాష్ట్రమంతటా అంటరానితనానికి గురవుతున్నా ప్రభుత్వం వీరిని బిసీ-డి గానే గుర్తిస్తోంది. యస్సీలలో కలపాలని వీరి డిమాండు. మాంసము అమ్ముతారు కనుక వీరి వల్ల కాలుష్యం పెరుగుతుందనేది ఆరోపణ. ఆ దుర్గంధాన్ని భరించలేమనేదే సమాజంలోని ఇతర వర్గాల వాదన. ఉత్తర ప్రదేశ్, హర్యానా, జమ్మూ కాశ్మీరు, మహారాష్ట్ర, మధ్యప్రదేశ్‌, రాజస్థాన్, ఉత్తరాఖండ్, ఢిల్లీ, పశ్చిమ బెంగాల్ రాష్ట్రాలలో ఈ కులస్తులను ఎస్సీలుగానే గుర్తించినా మన రాష్ట్రంలో మాత్రం బీసీ-డీలోనే కొనసాగుతున్నారు.
కల్లు దుకాణాల మూసివేతతో ఈ వృత్తిదారులు రోడ్డున పడ్డారు. పురుషులు మాంసము దుకాణాలలో ఉంటే, మహిళలు, పిల్లలు కల్లు దుకాణాల్లో గొర్రె, మేక లకు సంబంధించిన ప్రేగులు, చెవులు, కాళ్ళు, తల భాగాలతో తయారు చేసే వంటకాలు (బోటీ, చాక్నా) ను విక్రయిస్తారు. కొన్ని సంవత్సరాల క్రితం వరకు రక్తాన్ని ఉడకబెట్టి కారం, ఉప్పూ కలిపి అమ్మేవారు. కాలేయాన్ని వేపుడు చేసి విక్రయించేవారు. మరికొందరు జాతర ల్లోనూ, వారానికి ఒక రోజు జరిగే సంతలకు వెళ్ళి పచ్చి మాంసము అమ్ముతుంటారు.
బతుకు బండిని లాగడానికి ఇలా ఎన్నో వ్యయప్రయాసలు పడే ఈ కుటుంబాలు కల్లు దుకాణాల మూసివేతతో ఉపాధిని కోల్పోయారు.`కులవృత్తులు కొనసాగిస్తున వారికి ఫెడరేషన్లు ఇస్తున్న రాష్ట్రప్రభుత్వం మాకూ ప్రత్యేక ఫెడరేషన్‌ ఇవ్వాలి' అని వీరు డిమాండ్‌ చేస్తున్నారు. లేబర్‌ పని చేస్తున్నాం కనుక లేబర్‌యాక్టు ప్రకారం తమకూ ఇఎస్‌ఐ సౌకర్యం కల్పించాలని నాయీ బ్రాహ్మణులకు క్షౌరశాలలు, రజకులకు దోబీఖానాలు కేటాయించినట్లు తమ వృత్తి చేసుకునేందుకూ స్థలాలు కేటాయించాలని ప్రభుత్వాన్ని కొరుతున్నారు. కోసిన మాంసము నిల్వ ఉంచుకునే సౌకర్యం తమకు లేదు కనుక సాయంత్రానికి మాంసం అమ్ముడు పోక మిగిలిపోతే ఎవరో ఒకరికి అప్పుగా ఇచ్చి తర్వాత నిదానంగా వసూలు చేసుకుంటారు. పెట్టుబడి ఉన్నవారు ఫ్రిజ్‌లో పెట్టి అమ్ముకుంటారు.
గౌడ
గౌడ కులములో ముఖ్యముగా రెండు రకాలు ఉన్నాయి. వాటిలో ప్రధానంగా
కౌండిన్యులు (గౌడులు) క్రీ.శ.12వ శతాబ్దము నుండి చాళుక్య చక్రవర్తుల ఆధీనంలో దక్షిణ భారత దేశంలోని ముఖ్య ప్రాంతాలను పాలించారు. వారిలో చెప్పుకోదగిన వాడు కన్నడ దేశాన్ని పాలించిన కెంపె గౌడ.
ఈయన 1513-1569 మధ్య కాలంలో జీవించాడు. భారతదేశంలో ప్రముఖ నగరమైన బెంగుళూరు (1537లో) ఈయన స్థాపించినదే. కెంపె గౌడ వంశీకులు 18వ శతాబ్దము వరకు కర్ణాటక మరియు ఆంధ్రప్రదేశ్ ముఖ్య ప్రాంతాలను పాలించారు.
Gouda kulam koundanya vamsam
శ్రీనగర్ (గాజువాక మండలం)
శ్రీనగర్, గాజువాక మండలంలో ఒక చిన్న గ్రామం. . ఇది గాజువాకకు 2 కి.మీ. దూరంలో ఉంది. శ్రీనగర్ లో సుందరయ్య కాలనీ, గురునాధ రావు కాలనీ, కలసి ఉన్నాయి. శ్రీనగర్ లో టి.యస్.ఆర్.టి.బి.కె. కాలేజి ఉంది. ప్రస్తుతం శ్రీనగర్ 61 వ వార్డుగా మారింది. గతంలో ఇది 27 వ వార్డుగా ఉండేది. శ్రీనగర్ లో ప్రసిద్ధి చెందిన రామాలయం, శివాలయం, మన్నా చర్చి, సి.యల్.సి చర్చి ఉన్నాయి.
గాజువాకలో శ్రీనగర్ కి విద్యా కేంద్రంగా కూడా మంచి పేరు ఉంది. యస్.యస్.సి.లో 550 కన్నా ఎక్కువ మార్కులు ప్రతి సంవత్సరం వస్తూ గాజువాకకు మంచి పోటీ ఇస్తుంది. 2003వ సంవత్సరంలో సెయింట్ మేరీస్ పబ్లిక్ స్కూల్ 551 మార్కులతో గాజువాకలో అగ్రగామిగా ఉంది. యు. మురళీ గోపాల రావు అనే విద్యార్థిఈ ఘనతను సాధించాడు. 2006 వ సంవత్సరంలో సెయింట్ మేరీస్ పబ్లిక్ స్కూల్ కి చెందిన కె. సతీష్ కుమార్ 566 మార్కులతో తిరిగి మరలా ఈ ఘనతను సాధించాడు.
కూర్మన్నపాలెం
కూర్మన్నపాలెం , విశాఖపట్నం జిల్లా, గాజువాక మండలానికి (మునిసిపాలిటీకి) చెందిన గ్రామము. 
[1] ఈనాడు 2014, మార్చి-13 తీర్ధయాత్ర పేజీ.
పరువు హత్యలు
పరువు హత్యలు (honor killings) అనేవి మత సమాజాల్లో వ్యక్తిగత కుటుంబ పరువు, గౌవరవం, మర్యాద వంటి పేర్లతో జరిగే హత్యలు. ఈ హత్యలు ఎక్కువగా ఇస్లామిక్ దేశాలలో జరుగుతుంటాయి. హిందూ దేశాలైన ఇండియా, నేపాల్ లోనూ, కొన్ని క్రైస్తవ దేశాలలోనూ కూడా ఈ హత్యలు కనిపిస్తుంటాయి. ప్రేమ, పెళ్ళికి ముందు సెక్స్, మతాంతర వివాహం, జాత్యాంతర వివాహం లాంటివి చేసుకున్న వారిని పరువు పేరుతో హత్య చెయ్యడం జరుగుతోంది.
అనేక ముస్లిమ్ దేశాలలో పరువు హత్యలకి పూర్తి లేదా పాక్షిక చట్టబద్దత ఉంది. పాకిస్తాన్, టర్కీ దేశాలలో ఈ హత్యలకి చట్టపరమైన అనుమతి లేకపోయినా మత పెద్దల ఆదేశాల ప్రకారం ఈ హత్యలు చేస్తుంటారు.
ఇండియాలో పరువు హత్యలు ఎక్కువగా పంజాబ్, ఢిల్లీ, ఉత్తర ప్రదేశ్ ప్రాంతాలలో జరుగుతున్నాయి. ఈ హత్యలని కొందరు రాజకీయ నాయకులు కూడా బహిరంగంగా సమర్థిస్తున్నారు. ఈ హత్యల పెరుగుదలపై మహిళా సంఘాలు ఆందోళనలు వ్యక్తం చేస్తున్నాయి.
ఆమ్ల దాడి
ఆమ్ల దాడి లేదా ఏసిడ్ దాడి మనుషులని వికార రూపంలోకి మార్చి బాధ పెట్టడానికి చేసే వికారపు పని. ఈ రకం నేరాలు భారతదేశం, పాకిస్తాన్, అఫ్ఘనిస్తాన్, బంగ్లాదేశ్ మరియు కాంబోడియా దేశాలలో ఎక్కువగా జరుగుతుటాయి. ఈ దాడులకి బలయ్యే వారిలో 80% మంది మహిళలే. 90 శాతం ఇవి ప్రేమ వ్యవహారలో జరుగుతాయి. మనరాష్ట్రంలో కూడా ఈ తరహా అనేక దాడులు జరిగాయి.
మల్లాది సుబ్బమ్మ
మల్లాది సుబ్బమ్మ (ఆగస్టు 2, 1924 - మే 15, 2014) (Malladi Subbamma) స్త్రీవాద రచయిత్రి, హేతువాది మరియు స్త్రీ స్వేచ్ఛ పత్రిక సంపాదకురాలు. ఎం.వి.రామమూర్తి గారి భార్య.
సుబ్బమ్మ 1924, ఆగస్టు 2 వ తేదీ న గుంటూరు జిల్లా రేపల్లె తాలూకా పోతార్లంక లో జన్మించారు. "కేవలం పిల్లల్ని కంటూ, ఇంటి పనులు చేసుకొంటూ, అత్తమామల అదుపాజ్ఞలలో జీవించడమే నా కర్తవ్యమా?" అని ప్రశ్నించిన స్త్రీవాది. కుల నిర్మూలన, ఛాందస వ్యతిరేక పోరాటం, మూఢవిశ్వాస నిర్మూలన, స్త్రీ జనోద్ధరణ, కుటుంబ నియంత్రణ, స్త్రీ విద్యకోసం కృషి చేశారు.
ఆచార్య సి.నారాయణరెడ్డి ఈమెను గురించి "వాలునుబట్టి గాలిని బట్టి సాగిపోయిన వ్యక్తికాదు" అన్నారు. ఈవిడకు బాపట్ల వాస్తవ్యులైన మల్లాది వెంకట రామమూర్తితో వివాహం జరిగింది. వీరికి నలుగురు పిల్లలు. ఈవిడ చదువుకోవడానికి అత్తమామలు వ్యతిరేకించారు. కానీ, భర్త సహకారంతో ఇంట్లోనే విద్య నేర్చి మెట్రిక్‌కి కట్టారు. వరుసగా పి.యు.సి., బి.ఎ., కూడా చదివి, కుటుంబ నియంత్రణ ప్రచారకురాలిగా కొన్నేళ్లు ఉద్యోగం చేశారు.
బాపట్లలో అయిదేళ్లు స్త్రీ హితైషిణీ మండలి కార్యదర్శిగా, బాలికా పాఠశాలకు మేనేజరుగా, శారదా మహిళా విజ్ఞాన సమితికి అధ్యక్షురాలిగా పనిచేస్తూ ప్రత్యేక ఆంధ్ర ఉద్యమంలో దిగారు. 1970లో విజయవాడలో వికాసం అనే పత్రిక స్థాపించి పదేళ్లు నడిపారు. ఫిలిం సొసైటీకి ఛైర్మన్ అయ్యారు. 1978లో లండన్లో జరిగిన ప్రపంచ హ్యూమనిస్టు సభల్లో పాల్గొన్నారు. 1980లో మహిళాభ్యుదయం అనే సంస్థను స్థాపించారు. అభ్యుదయ వివాహ వేదిక ద్వారా అతి తక్కువ ఖర్చుతో రెండు దండలు, రెండు ఫొటోలతో ఆదర్శ వివాహాలు జరిపించారు.
మహిళాభ్యుదయ గ్రంథాలయం, కుటుంబ సలహా కేంద్రం, స్త్రీ విమోచన శిక్షణ కేంద్రం, వరకట్న హింసల దర్యాప్తు సంఘం, స్త్రీల హక్కుల పరిరక్షణ కేంద్రం, శ్రామిక మహిళాసేవ, సుబ్బమ్మ షెల్టర్, మల్లాది సుబ్బమ్మ ట్రస్టు ద్వారా మహిళలకు సేవ చేశారు. "వికాసం" తర్వాత "స్త్రీ స్వేచ్ఛ" అనే మాస పత్రికకు సంపాదకురాలిగా ఉన్నారు. మహిళాభ్యుదయ పురస్కారం' నెలకొల్పారు. 1979 నుంచీ ఆంధ్రప్రదేశ్ హేతువాద సంఘానికీ, 1989 నుంచీ అఖిలభారత హేతువాద సంఘానికీ ఉపాధ్యక్షులుగా ఉన్నారు. అరవైకి పైగా రచనలు చేశారు. ఆంధ్రప్రదేశ్‌లో మహిళోద్యమం- మహిళా సంఘాలు 1960-1993 అనే పుస్తకం పొట్టి శ్రీరాములు తెలుగు విశ్వవిద్యాలయం ఉత్తమ గ్రంథం అవార్డు పొందింది. సంఘసేవకు గాను ఎమ్.ఎ.థావుస్ నేషనల్ హ్యూమన్ రైట్స్ అవార్డుపొందారు. మల్లాది సుబ్బమ్మ మహిళా ఒకేషనల్ జూనియర్ కళాశాల" ను 2000లో ప్రారంభించారు. ఆమె తన యావదాస్తిని 'మల్లాది సుబ్బమ్మ ట్రస్టు'కి రిజిస్టరు చేసారు.
మే 15, 2014లో మరణించారు.1986 ప్రాంతాలలో గీటురాయి వారపత్రిక వాళ్ళు హైదరాబాద్ లో ఒక సమావేశం నిర్వహించారు. మల్లాది సుబ్బమ్మ, మాలతీ చందూర్ ముఖ్య అతిధులుగా హాజరయ్యారు.
తెలుగు ఇస్లామిక్ పబ్లికేషన్ డైరెక్టర్ అబ్బాదుల్లా గారు మగ వక్తలందరికీ పూల దండలు మెడకు వేసి మాలతీ చందూర్ గారికి చేతికి ఇస్తే ఆమె తీసుకున్నారు.అలాగే మల్లాది సుబ్బమ్మగారికి చేతికి ఇవ్వబోతే ఆమె ఎదురు తిరిగి పురుషులకంటే మేము ఏమీ తక్కువ కాదు."దండ నామెడలోనే వెయ్యండి" అని ఆదేశించి మరీ వేయించుకున్నారు.అలాగే ఈ సభలో అంతా మగవాళ్ళే కనిపిస్తున్నారు.సాయిబుల సభలకు ఆడవాళ్ళను తీసుకురారా? అని ప్రశ్నించారు.లేదమ్మా ఆడవాళ్ళు కూడా వచ్చారు.పైన బాల్కనీలో పరదా చాటున ఉన్నారు అంటే కూడా నమ్మకుండా పరదా తొలిగించాల్సిందే అని వాళ్ళందరినీ మగవాళ్ళతో పాటు మెయిన్ హాలులోనే కూర్చోబెట్టాలనీ ప్రసంగించారు.
మల్లాది వెంకట రామమూర్తి
ఎం.వి.రామమూర్తిగా ప్రసిద్ధిచెందిన మల్లాది వెంకట రామమూర్తి ప్రముఖ న్యాయవాది, రాడికల్ హ్యూమనిస్ట్ మరియు హేతువాది.
1918లో బాపట్లలో జన్మించారు.
ఆంధ్ర విశ్వవిద్యాలయం సెనేట్ సభ్యుడు. 1967లో జరిగిన పార్లమెంటు ఎన్నికల్లో ఒంగోలు పార్లమెంటు నియోజకవర్గము నుండి పార్టీ రహిత అభ్యర్థిగా పోటీ చేసి ఎం.ఎన్.రాయ్ భావాలను ప్రచారం చేశారు. 1975 నుండి మరణించే వరకు 'వికాసం' పత్రికకు సంపాదకునిగా పనిచేశాడు. రామమూర్తి అఖిల భారత రాడికల్ హ్యూమనిస్ట్ సంఘం ప్రధాన కార్యదర్శిగా, అధ్యక్షునిగా పనిచేశాడు. 1975-77ల మధ్య ఎమర్జెన్సీ కాలంలో జైలుశిక్ష అనుభవించాడు. ఈయన సతీమణి మల్లాది సుబ్బమ్మ తెలుగులో ప్రముఖ స్త్రీవాద రచయిత్ర.
రామమూర్తి 1998, సెప్టెంబర్ 24న మరణించాడు.
సూర్యదేవర రాఘవయ్య చౌదరి
సూర్యదేవర రాఘవయ్య చౌదరి హేతువాది. గుంటూరు జిల్లా, తెనాలి తాలూకా కొల్లూరు గ్రామములో జన్మించాడు. కొల్లూరులో 1915-16లో బ్రాహ్మణేతర సంఘాన్ని స్థాపించి బ్రాహ్మణేతర కులాల స్వాభిమాన ఉద్యమాన్ని మొదలుపెట్టాడు. ఇతని ఉద్యమ స్ఫూర్తితో జస్టిస్ పార్టీ ఏర్పడింది. తెనాలి తాలూకా బోర్డు మెంబరుగా పనిచేశారు. రాఘవయ్య చౌదరి 1937లో మరణించాడు.
విజయ్‌కుమార్ మల్హోత్రా
భారతీయ జనతా పార్టీ ప్రముఖ నేతలలో ఒకరైన విజయ్‌కుమార్ మల్హోత్రా (Vijay Kumar Malhotra) 1931, డిసెంబర్ 3న లాహోర్‌లో జన్మించాడు. హిందీ సాహిత్యంలో డాక్టరేట్ పట్టా పొందిన మల్హోత్రా హిందీలోనూ, ఆంగ్లంలోనూ పలు రచనలు చేశాడు. 1958లో ఢిల్లీ కార్పోరేషన్ సభ్యుడిగా రాజకీయ ప్రస్థానం ప్రారంభించిన మల్హోత్రాకు నాలుగు సార్లు లోక్‌సభ సభ్యుడిగానూ, ఒక పర్యాయం రాజ్యసభ సభ్యుడుగానే కాకుండా అనేక పార్లమెంటరీ కమిటీలలో పనిచేసిన అనుభవం ఉంది. 2008 ఢిల్లీ ఎన్నికలకు ముందు మల్హోత్రాను ముఖ్యమంత్రి అభ్యర్థిగా భారతీయ జనతా పార్టీ ప్రకటించింది. అతను గ్రేటర్ కైలాష్ అసెంబ్లీ నియోజకవర్గం నుంచి మంచి మెజారిటీతో గెలుపొందిననూ రాష్ట్రంలో పార్టీ పరాజయం పొందింది. అయిననూ లోక్‌సభ సభ్యత్వానికి, లోక్‌సభలో పార్టీ ఉపనాయకుడి హోదాను వదిలి శాసన సభ్యుడిగానే కొనసాగాలని నిర్ణయించాడు. ప్రస్తుతం ఢిల్లీ శాసనసభ ప్రతిపక్షనేతగా వ్యవహరిస్తున్నాడు.
1931, డిసెంబర్ 3న ప్రస్తుతం పాకిస్తాన్‌లో ఉన్న లాహోర్ నగరంలో మల్హోత్రా జన్మించాడు. తండ్రి ఖాజన్ చంద్ మల్హోత్రా ఆయుర్వేద వైద్యుడు. ఆర్యసమాజ్‌కు చెందిన సంప్రదాయ కుటుంబంలో జన్మించడంతో నైతిక విలువలను బాగా అలవర్చుకున్నాడు.. మొత్తం 7 గురు సంతానంలో ఇతను పెద్దవాడు. ఇతనికి ఒక సోదరుడు, ఐదుగురు సోదరిమణులు ఉన్నారు. తల్లి సుశీలాదేవి ఆర్యసమాజ్‌కు చెందిన పలు సంస్థల తరఫున పనిచేసింది. చిన్న వయస్సునుంచే చదువులో ముఖ్యంగా గణితంలో మంచి ప్రతిభను కనబర్చాడు. కళాశాల చదువులు లాహోర్ లోని డిఏవి కళాశాల మరియు ఢిల్లీలోని హన్స్‌రాజ్ కళాశాలలో కొనసాగింది. ఆ తర్వాత హిందీలో ఏం.ఏ. చేసి హిందీ సాహిత్యంలో డాక్టరేట్ కూడా పొందినాడు.
1953లో శ్యాంప్రసాద్ ముఖర్జీ ప్రోద్బలంతో జనసంఘ్ పార్టీ (భారతీయ జనతా పార్టీకి పూర్వ రూపం) లో చేరి తొలిసారిగా 1958లో ఢిల్లీ కార్పోరేషన్ సభ్యుడిగా రాజకీయ పదవిని చేపట్టి తదనంతరం అనేక ముఖ్య పదవులు చేపట్టడం జరిగింది. 1968లో గోసంక్షణ కోసం చేసిన ధర్నాలో తృటిలో ప్రాణాపాయం నుంచి తప్పించుకున్నాడు. 1962-72 మధ్య కాలంలో ఢిల్లీ మెట్రోపాలిటన్ కౌన్సిల్‌ సభ్యుడిగా వ్యవహరించాడు. (ఇది శాసనసభతో సమానం) అదేసమయంలో ఛీఫ్ ఎగ్జిక్యూటివ్ కౌన్సిలర్‌గానూ కొనసాగినాడు (ఇది ప్రోటోకాల్ విషయంలో ముఖ్యమంత్రి పదవితో సమానం). 1977లో తొలిసారిగా లోక్‌సభకు ఎన్నికయ్యాడు. ఆ తర్వాత 1989, 1999 మరియు 2004లలో మొత్తం 4 పర్యాయాలు భారతీయ జనతా పార్టీ తరఫున లోక్‌సభ సభ్యుడిగా ఎన్నుకోబడ్డాడు. మధ్యలో ఒకసారి 1994లో రాజ్యసభ సభ్యుడిగానూ కొనసాగిన మల్హోత్రా పలు పార్లమెంటరీ కమిటీలలో పనిచేసిన అనుభవం ఉంది. 1977లో ఇందిరా గాంధీ ప్రభుత్వం కాలంలో ప్రముఖ ప్రతిపక్ష నాయకులతో పాటు మల్హోత్రా కూడా 19 నెలలపాటు జైలు జీవితం గడిపినాడు. రాజకీయ పదవులే కాకుండా పలు పార్టీ పదవులు కూడా నిర్వహించిన ఘనత మల్హోత్రాకు ఉంది. భారతీయ జనతా పార్టీ ఛీఫ్ విప్‌గా, అధికార ప్రతినిధిగా పనిచేసి పార్టీకి విశేష సేవలందించాడు.
క్రీడలంటే మక్కువ కల విజయ్‌కుమార్ మల్హోత్రా ఢిల్లీలో చదరంగం మరియు ఆర్చెరీ క్లబ్‌లను నిర్వహిస్తున్నాడు. ప్రస్తుతం ఆర్చెరీ క్లబ్ ఫెడరేషన్ అధ్యక్షుడిగానూ కొనసాగుతున్నాడు. భారత ఒలింపిక్ అసోసియేషన్‌కు ఉపాద్యక్షుడిగానూ వ్యవహరిస్తున్నాడు. 2010లో ఢిల్లీలో జరిగే కామన్వెల్త్ క్రీడల నిర్వహణ సంస్థతోనూ సంబంధాలు కలిగిఉన్నాడు.
2008లో జరిగిన ఢిల్లీ శాసనసభ ఎన్నికలకు ముందే మల్హోత్రాను పార్టీ అధికార ముఖ్యమంత్రి అభ్యర్థిగా సెప్టెంబర్ 26న భారతీయ జనతా పార్టీ ప్రకటించింది. మల్హోత్రా గ్రేటర్ కైలాష్ అసెంబ్లీ నియోజకవర్గం నుంచి మంచి మెజారిటీతో గెలిచినప్పటికీ రాష్ట్రంలో భారతీయ జనతా పార్టీ వెనుకబడటంతో ముఖ్యమంత్రి పదవి దక్కలేదు. పార్టీ ఓడిపోయి ముఖ్యమంత్రి పదవి దూరమైననూ లోక్‌సభ సభ్యత్వానికి రాజీనామా చేసి శాసనసభ్యుడిగా మరియు ఢిల్లీ శాసనసభ ప్రతిపక్షనేతగా కొనసాగుతున్నాడు.
ఆయతొల్లాహ్ ఖొమైనీ
సయ్యిద్ ఆయతొల్లాహ్ రూహోల్లా ముసావీ ఖొమెయినీ (పర్షియన్: )(సెప్టెంబరు 24, 1902 – జూన్ 3, 1989) ఇరానీ మతనాయకుడు మరియు పండితుడు, రాజకీయనాయకుడు. 1979లో చివరి ఇరాన్ యొక్క షా (రాజు) అయిన మొహమ్మద్ రెజా పహ్లావీని పాలనను కూలదోయటానికి దారితీసిన ఇరాన్ విప్లవం యొక్క నాయకుడు. విప్లవం తర్వాత జాతీయ రెఫరెండం తర్వాత ఖొమెయినీ దేశానికి అధినేత అయ్యాడు. ఈ పదవి రాజ్యంగపరంగా ఆజన్మాంతము దేశంలో అత్యున్నత రాజకీయ, మత నాయకుడిగా కొనసాగే హక్కు కల్పించడానికి సృష్టించబడింది.
ఇతనికి హుజ్జతుల్ ఇస్లాం, లేదా హుజ్జతుల్లా అనికూడా సంబోధిస్తారు.
కంచ ఐలయ్య
కంచ ఐలయ్య ఉస్మానియా విశ్వవిద్యాలయంలో రాజనీతిశాస్త్ర విభాగము యొక్క అధ్యక్షుడు, సామాజిక కార్యకర్త మరియు రచయిత. భారతీయ కుల వ్యవస్థకు వ్యతిరేకంగా సాగుతున్న సైద్ధాంతిక ఉద్యమంలో ప్రముఖ పాత్ర వహిస్తున్నాడు. ఈయనను అనేకమంది విమర్శకులు (హిందువులూ, ముస్లింలు కూడా), హిందూ వర్గాలు హిందూ వ్యతిరేకి అని ముద్రవేశారు.. ఐలయ్య స్వయంగా తను హిందూ మతాన్ని ద్వేషిస్తానని చెప్పుకున్నాడు.
ఐలయ్య ఇంగ్లీషులో "Why I am not a Hindu?" పేరుతో వ్రాసిన పుస్తకం తెలుగులో నేను హిందువు నెట్లయిత? అనేపేరుతో ప్రచురితమయ్యింది.
ఐలయ్య 1952, అక్టోబరు 5న వరంగల్ జిల్లాలోని పాపన్నపేట గ్రామంలో కురుమ గొల్ల కుటుంబంలో జన్మించాడు. ఈయన కుటుంబం యొక్క ప్రధాన వృత్తి గొర్రెల పెంపకం. ఐలయ్య గౌతమబుద్ధుని రాజకీయ తత్త్వముపై పరిశోధన చేసి ఉస్మానియా విశ్వవిద్యాలయం నుండి రాజనీతిశాస్త్రంలో డాక్టరేటు పొందాడు.
తెలంగాణా వుద్యమ నాయకత్వంలో భూస్వామ్య యుగపు ఛాయలున్నాయని, ఈ నాయకత్వంతో తెలంగాణ ఏర్పడితే షెడ్యూల్ తెగలు, జాతులు, వెనుకబడిన తరగతులు మరింత వెనకబడతారని ఐలయ్య అభిప్రాయం.
ఆంధ్రప్రదేశ్ మండలాలు
పాలనా వ్వవస్థ పరంగా భారత దేశం కొన్ని రాష్ట్రాల సముదాయం (Union of States). ప్రతి రాష్ట్రాన్ని కొన్ని జిల్లాలుగా విభజించారు. (కొన్ని రాష్ట్రాలలో కొన్ని జిల్లాలను కలిపి ఒక రెవిన్యూ డివిజన్‌గా కూడా పరిగణిస్తారు.) ఒక్కొక్క జిల్లాను కొన్ని ఉప విభాగాలుగా చేశారు. ఇలాంటి ఉప విభాగాలను తాలూకా, తహసీలు, మండలం , పరగణా, మహాకుమా వంటి పేర్లతో పిలుస్తారు. అత్యధిక రాష్ట్రాలలో "తాలూకా", "తహసీలు", "మండల్" పేర్లు వాడుకలో ఉన్నాయి.
సాధారణంగా జిల్లాలో విభాగాలు ఇలా ఉంటాయి
ఆంధ్ర ప్రదేశ్ మండలాలు : ఆంధ్ర ప్రదేశ్ లో పరిపాలనా సౌలభ్యం కొరకు, రాష్ట్రాన్ని 23 జిల్లాలుగా, 1124 రాజస్థ మండలాలుగా విభజించారు.కొత్తగా25 అర్బన్ మండలాలను ఏర్పాటు చేయబోతున్నట్లు ప్రభుత్వం 18.3.2013 న ప్రకటించింది.అవి: విశాఖ-2, విశాఖ-3, విజయవాడ-2, విజయవాడ-3, తెనాలి, గుంటూరు, నెల్లూరు, కరీంనగర్, నిజామాబాద్, మహబూబ్‌నగర్, తిరుపతి, చిత్తూరు, అనంతపురం, విజయనగరం, శ్రీకాకుళం, రాజమండ్రి, ఏలూరు, ఒంగోలు, కడప, కర్నూలు, ఖమ్మం, వరంగల్-2, ఆదిలాబాద్, నల్లగొండ, రంగారెడ్డి అర్బన్ మండలాలు.
ఆంధ్ర ప్రదేశ్‌లో ఇంతకు పూర్వం తాలూకా, పంచాయితీ సమితి (బ్లాక్) విభజన ఉండేది. కాని నందమూరి తారక రామారావు ముఖ్యమంత్రిగా ఉన్న సమయంలో ఈ వ్యవస్థకు బదులుగా మండలవిభజన వ్యవస్థను ప్రవేశపెట్టడం జరిగింది. రాష్ట్రంలో మండలాలు ఇక్కడ ఇవ్వబడ్డాయి.
మండలాల కోడ్ మరియు వరుస సంఖ్య ఒకటేనని గమనించగలరు.
ఆంధ్ర ప్రదేశ్ మండలాలు : ఆంధ్ర ప్రదేశ్ లో పరిపాలనా సౌలభ్యం కొరకు, రాష్ట్రాన్ని 23 జిల్లాలుగా, 1124 రాజస్థ మండలాలుగా విభజించారు.
మన రాష్ట్రంలో అత్యధిక మండలాలు గల జిల్లా చిత్తూరు (66), అతి తక్కువ మండలాలు గల జిల్లా హైదరాబాదు (16).మండలాల కోడ్ మరియు వరుస సంఖ్య ఒకటేనని గమనించగలరు.
మండలం
పంచాయతీ రాజ్ వ్యవస్థలోని కొన్ని మౌలిక రాజస్థ ప్రాంత విభాగమైన పంచాయతి లేదా గ్రామ పంచాయతీలను కలిపి ఒక మండలంగా, పట్టణ ప్రాంతపు జిల్లాని కొన్ని మండలాలుగా విభజించారు. రాష్ట్రంలో ఇలాంటి మండలాలు 1124 మండలాలు గలవు. మండల భూమి, ఆదాయ పరిపాలన తహసీల్దారునిర్వహిస్తారు. ఈ స్థాయిలో స్థానిక పరిపాలనా వ్యవస్థ మండల పరిషత్. జిల్లాలో కొన్ని మండలాలను కలిపి రెవెన్యూ డివిజన్గా ఏర్పరిచారు. కొత్తగా25 అర్బన్ మండలాలను ఏర్పాటు చేయబోతున్నట్లు ప్రభుత్వం 18.3.2013 న ప్రకటించింది.అవి: విశాఖ-2, విశాఖ-3, విజయవాడ-2, విజయవాడ-3, తెనాలి, గుంటూరు, నెల్లూరు, కరీంనగర్, నిజామాబాద్, మహబూబ్‌నగర్, తిరుపతి, చిత్తూరు, అనంతపురం, విజయనగరం, శ్రీకాకుళం, రాజమండ్రి, ఏలూరు, ఒంగోలు, కడప, కర్నూలు, ఖమ్మం, వరంగల్-2, ఆదిలాబాద్, నల్లగొండ, రంగారెడ్డి అర్బన్ మండలాలు
మన రాష్ట్రంలో అత్యధిక మండలాలు గల జిల్లా చిత్తూరు (66), అతి తక్కువ మండలాలు గల జిల్లా హైదరాబాదు (16).
మాలిని
దివిజరిపువిదారీ! దేవలోకోపకారీ!
భువనభర నివారీ! పుణ్యరాక్షానుసారీ!
ప్రవిమలశుభమూర్తీ! బంధుపోషసవర్తీ!
ధవళ బహుళ కీర్తీ! ధర్మ నిత్యానువర్తీ!
ఆవుల సాంబశివరావు
జస్టిస్ ఆవుల సాంబశివరావు (మార్చి 16, 1917 - జులై 27, 2003 ) ప్రముఖ న్యాయవాది, ఆంధ్రప్రదేశ్ హైకోర్టు ప్రధాన న్యాయమూర్తి, రాష్ట్ర మొట్టమొదటి లోకాయుక్త, ప్రముఖ హేతువాది, ఆంధ్ర విశ్వవిద్యాలయం వైస్ ఛాన్సలర్. రాడికల్ హ్యూమనిస్ట్ భారత సంఘాధ్యక్షుడు. ఇండియన్ రేషనలిస్ట్ పత్రిక సంపాదకులు. సాంబశివరావు 1917లో మార్చి 16వ తేదీన గుంటూరు జిల్లా మూల్పూరులో ఆవుల బాపమ్మ, ఆదియ్య దంపతులకు జన్మించాడు.
సాంబశివరావు తొలినాళ్లలో, సమాజంలో బానిసత్వం, పేదరికం, వెనకబాటుతనం, అంధ విశ్వాసాలు ఇవన్నీ రూపుమాసిపోవాలంటే కమ్యూనిస్టు భావజాలమే శరణ్యం అని భావించినా, ఎం.ఎన్. రాయ్ స్ఫూర్తితో నవ్య మానవవాదాన్ని అవలంబించారు. మానవ సమాజంలో మానవత్వాన్ని వెలిగిస్తే చీకట్లు తొలగిపోతాయని భావించాడు. బుద్ధుడి విశ్వప్రేమ, త్రిపురనేని రామస్వామి చౌదరి సంస్కరణ, హేతువాద భావాలు ఆయన ఆలోచనలకు పునాదులు వేశాయి. అరవయ్యేళ్లకు పైగా ఏ పదవిలో ఉన్నా, ఏచోట ప్రసంగించినా, మానవత్వాన్ని శాస్త్రంతో మిళతం చేసి పనిచేశారు. పాలేర్లతో పాటు తననీ కూర్చోబెట్టి అన్నం పెట్టిన తల్లి మంచి మానవతావాది అన్నారు.
సాంబశివరావు అవసరమైతే తప్పఇంగ్లీషు మాట్లాడేవారు కాదు. లోకాయుక్తగా ఆయన తెలుగులో అందుకొన్న ఫిర్యాదులకు తెలుగులోనే తీర్పులు చెప్పే విధానం ప్రవేశపెట్టారు. ఎన్.టి.రామారావు ముఖ్యమంత్రి అయ్యాక తెలుగు భాషాసాహిత్యాలు, కళలు, చారిత్రక వికాసానికి ప్రత్యేకంగా ఒక విశ్వవిద్యాలయం ఏర్పాటు చేయాలని ప్రతిపాదించారు. తెలుగు విశ్వవిద్యాలయం ఏర్పాటు వెనుక ఆయన కృషి ఉంది. "తెలుగు విద్యార్థి" పత్రికలో రెండు దశాబ్దాలకుపైగా శీర్షికను కొనసాగించాడు. తెలుగుయూనివర్సిటీ మాజీ వైస్ ఛాన్సలర్‌ ఆవుల మంజులత ఈయన కుమార్తె.
సాంబశివరావు 88 యేళ్ల వయసులో 2003 జూలై 27న హైదరాబాదులో కన్నుమూశారు.
భారతదేశంలో మిలియన్ జనాభా నగరాలు
2001 జనాభా లెక్కల ప్రకారము భారతదేశంలో మిలియన్ (10 లక్షలు) పైగా జనాభా కలిగిన నగరాల సంఖ్య 38. రాష్ట్రాల వారీగా జాబితాలో ఇవ్వబడింది.
వెనిగళ్ళ కోమల
వెనిగళ్ళ కోమల : హేతువాది. మూల్పూరు గ్రామంలో జననం. ఇన్నయ్య గారి భార్య. తెనాలిలో వీరి పెళ్ళి 1964 లో ఆవుల గోపాలకృష్ణమూర్తి నిర్వహించారు. అంబేద్కర్ విశ్వవిద్యాలయంలో ఇంగ్లీష్ ప్రొఫెసర్ గా 1995 లో పదవీ విరమణ చేశారు.
షేక్ సిద్దార్ధబక్ష్
హేతువాది. చీరాల స్వస్థలం. అసలు పేరు అల్లాబక్ష్. మతాంతర వివాహం. భార్య కె. విజయలక్ష్మిచేత పి.హెచ్.డి.చేయించాడు. ఆవిడే విజయాబక్ష్ గా ప్రసిద్ధి. రాజమండ్రిలో తెలుగు లెక్చరర్ . హేతువాదం అంశం మీద ఈమె పి.హెచ్.డి.పొందింది. మండపేట లో రెసిడెన్షియల్ స్కూల్ నడుపుతున్నాడు. రాష్ట్ర హేతువాద సంఘానికి ప్రధాన కార్యదర్శిగా పనిచేశాడు.
పట్టణం
పట్టణం (Town): సాధారణంగా ఒక జనావాస ప్రాంతం. ఇది గ్రామం కంటే పెద్దదిగానూ మరియు నగరము కంటే చిన్నదిగానూ వుంటుంది. దీని జనాభా వేలసంఖ్యలోనూ, కొన్నిసార్లు లక్షల సంఖ్యలోనూ వుండవచ్చు. సాధారణంగా పురపాలక సంఘం (మునిసిపాలిటి) కలిగిన జనావాస ప్రాంతాన్ని పట్టణంగా వ్యవహరిస్తారు.
పట్టణాభివృద్ధిసంస్థల ప్రధాన విధులు ఆయా పట్టణాలలో భూమి ఉపయోగాన్ని పెంచటం నీటి సరఫరా మురుగుకాలవల త్రవ్వకం బైపాస్ రోడ్లు ఫ్లై ఓవర్లు నిర్మించటం బలహీనవర్గాలకు గృహనిర్మాణం లాంటి ప్రాథమిక సదుపాయాల కల్పన..
హార్వే
పులిట్జర్ ప్రైజ్ గెలుచుకున్న హార్వే అనే నాటకం ఆధారంగా 1950లో జేమ్స్ స్టీవర్ట్ కథానాయకుడిగా ఈ చిత్రం నిర్మింపబడినది. ఒక వ్యక్తి ఆరడుగులు పైగా పొడవున్న కుందేలును తన మితృడిగా ఊహించుకొంటూ జీవనం చేయడం ఈ చిత్ర కథాంశం.
ఎల్‌వుడ్ ఒక ధనిక మధ్యవయస్కుడు . ఎల్‌వుడ్ తల్లి చనిపోతూ ఆస్తి మొత్తం ఎల్‌వుడ్ పేరున రాస్తుంది. అప్పటినుండి ఎల్‌వుడ్ అక్క తన కూతురుతో కలసి ఎల్‌వుడ్ ఇంటిలో ఉంటూ అన్నీ చూసుకుంటుంటుంది. ఎల్‌వుడ్ మానసికంగా పూర్తిగా ఎదగని వాడు. ఎపుడు తన వెంట తన కల్పిత మితృడయిన ఆరడుల పైన పొడవున్న కుందేలును చెయ్యి పట్టుకొని పట్టణంలో తిరుగుతూ, కొత్తవాళ్ళతో పరిచయం చేసుకుంటూ వారికి సహాయం చేసి వారి జీవితంలో అనుభవించిన కష్టసుఖాలు అడిగి తెలుసుకొని హార్వేని పరిచయం చేస్తుంటాడు. తాను పరిచయం చేసుకున్న వాళ్ళకు తన విజిటింగ్ కార్డు ఇచ్చి విందుకు ఆహ్వానిస్తుంటాడు.
తాను ఏ పని చేయాలన్నా పక్కకు తిరిగి హార్వేతో సంభాషించి హార్వే సలహాలు తీసుకుంటాడు. ఎల్‌వుడ్ మంచితనం తెలిసినవాళ్ళు అందరూ హార్వే ఉన్నట్టే భావిస్తూ అతనిని నొప్పించరు.
ఒక రోజు ఎల్‌వుడ్ అక్క ఆ ధనవంతురాళ్ళకు తన ఇంట్లో విందు ఏర్పాటు చేస్తుంది. ఆ సమయంలో బయట వెళ్ళిన ఎల్‌వుడ్ ఎలా అయినా ఇంటికి రాకుండా చూడమని తన లాయరుకు చెబుతుంది. తన ఇంట్లో విందు జరుగుతున్న సంగతి తెలుసుకున్న ఎల్‌వుడ్ ఇంటికి వెళ్ళి అక్కడ ఉన్నవాళ్ళను పలకరిస్తుంటాడు. ఎల్‌వుడ్ ఎక్కడ హార్వే గురించి చెబితే అతనికి మతిస్తిమితం లేదని తెలిసి తమ పరువు పోతుందో అని ఎల్‌వుడ్ అక్క, ఆమె కూతురు అతన్ని అక్కడి నుండి తప్పించాలని చూస్తారు కానీ వారి ప్రయత్నాలు ఫలించవు.
ఎల్‌వుడ్ విందుకు వచ్చినవారికి హార్వేని పరిచయం చేయడం మొదలుపెడతాడు. కనిపించని హార్వేని పరిచయం చేస్తుండడం చూసి అందరూ భయపడి ఏదో దయ్యం పట్టిందనుకొని భయపడి వెళ్ళిపోతారు.
తన తమ్ముడి పైన ఎంతో ప్రేమ ఉన్నా అతడు హార్వే ద్వారా చేస్తున్నవి భరించలేక అతడిని మానసిక వైద్యశాలలో చేర్పించి చికిత్స చేయించాలనుకొని అక్కడకు తీసుకు వెళ్తుంది.
అక్కడ డాక్టరు చేసిన పొరపాటు వల్ల ఎల్‌వుడ్ అక్క పిచ్చిది అనుకొని ఆమెకు చికిత్స చేయాలని ఒక గదిలో బంధిస్తారు. ఎల్‌వుడ్ మాట తీరు, మంచితనం చూసి అతడు చాలా గొప్పవాడు అనుకుంటారు. ఎల్‌వుడ్ డాక్టరును నర్సును ఆ రాత్రి విందుకు ఆహ్వానిస్తాడు. బయట వచ్చిన ఎల్‌వుడ్, హార్వే కనపడలేదు అంటూ కనపడిన వాళ్ళను అడగడం మొదలు పెడతాడు. డాక్టర్లు కొద్ది సేపటికి జరిగిన తప్పు తెలుసుకొని ఎల్‌వుడ్ అక్కను బయట తీసుకువచ్చి ఎల్‌వుడ్ కోసం వెతకడం మొదలు పెడతారు. చివరగా ఎల్‌వుడ్‌ను బార్‌లో కలుసుకొని అందరూ కలసి హాస్పిటలుకు వస్తారు.
ఎల్‌వుడ్ అక్క తాను తన తమ్ముడు-హార్వే వల్ల ఎన్నో బాధలు పడుతున్నానని అంటుంది. ఎల్‌వుడ్ తన అక్క బాధపడడం చూసి ఆమె సంతోషంగా ఉండడానికి ఏమి చేయడానికయినా సిద్దం అంటాడు. అపుడు ఎల్‌వుడ్ ను చికిత్స తీసుకోమని చెప్తుంది. తన అక్క సంతోషంకోసం చికిత్స కోసం గదిలోకి వెళ్తాడు.
అపుడు ట్యాక్సీ డ్రైవర్ ఈ చికిత్స పూర్తి అయిన తర్వాత ఎల్‌వుడ్ కూడా అందరిలా మామూలు మనిషి అవుతాడని, అతడి మనసు కూడా స్వార్థం, కుట్రలతో నిండుతాయని, తాను ఎందరినో చూసానని చెప్తాడు.
ఒక్కసారిగా తన తమ్ముడిలోని మంచితనం, చికిత్స జరిగిన తర్వాత అతడూ అందరిలా ఉండడం ఊహించుకొన్న ఎల్‌వుడ్ అక్క చికిత్స వద్దని, తన తమ్ముడు ఎప్పటికీ ఇలాగే కల్మషంలేని వాడిలా ఉండిపోవాలని చెప్పి చికిత్స ఆపివేయిస్తుంది.. హార్వేతో మాటాడుతూ ఎల్‌వుడ్ ఇంటికి బయలుదేరుతాడు.
నక్కల
బి.సి.ఏ.గ్రూపు కులస్తులు.మెళ్ళో పూసలు...చంకలో చేతి సంచి...విచిత్రంగా కట్టుకునే లుంగీ, ముడివేసుకున్న జుట్టు...ముసలివాళ్లయినా కట్టుకునే లంగావోణిలు.. నగ్నంగా పసిపిల్లలు... నోటినిండా వక్కాకు...నుదుటి మీద, వంటి నిండా పచ్చబొట్లు.పట్టణం నడిబొడ్డునే మన కళ్ళముందే తిరుగుతుంటారు. ఆధునిక కాలంలో అనాగరికతకు ఆనవాళ్ళు నక్కలోళ్లు.జనసంచారం ఎక్కువ ఉండే ప్రాంతాల్లో ఠీవిగా ఫుట్‌పాత్‌పై కాలుపై కాలేసుకొని పడుకొని రేడియోలో పాటలు వింటూప్రతి నగరంలో వారు కనిపిస్తారు. ఫుట్‌పాత్‌లు, రోడ్డు పక్క మార్జిన్లే వారికి ఇళ్ళు,ఎస్టీ లక్షణాలున్న కులం.వీరిని నక్కలోళ్ళు, పూసలోళ్ళు అని పిలుస్తుంటారు. మంచి రద్దీ సెంటర్లలో రోడ్ల పక్కనే గుంపులు గుంపులుగా నివసిస్తారు. వీరిలో ఆడవాళ్ళు ఫుట్‌పాత్‌ల మీద అద్దాలు, దువ్వెన్లు, పిన్నులు, రిబ్బన్లు వంటి ఫ్యాన్సీ వస్తువులను అమ్ముతుంటారు. మగవారు గుంపులుగా పక్కనే ఉండే గ్రామ ప్రాంతాలకు, కాలువలు, నదులు ఉండే ప్రాంతాలకు వెళ్ళి పక్షులను వేటాడతారు. వేటాడిన వాటిలో కొంగలను, కముజుపిట్టలను పట్టణాల్లో విక్రయిస్తారు. నక్కలను వేటాడటం వీరి సాంప్రదాయవృత్తి. వీరిలో మహిళే ఇంటి పెద్ద. కుటుంబ పోషణంతా మహిళలే చూస్తారు. పిల్లల పెంపకం, పెళ్ళిళ్ళ వంటివన్నీ మహిళలే నిర్ణయిస్తారు. గుంపుకు ఒక నాయకుడు ఉంటాడు. నాయకుడి మాటకు తిరుగుండదు. కాకపోతే ఎవరైనా ఇద్దరు గొడవ పడితే ఓ ఏడాది పాటు వాళ్ళిద్దరూ మాట్లాడుకోకూడదు. వివాహేతర సంబంధం పెట్టుకుంటే ఏడాది పాటు తమ తెగ నుండి వెలి వేస్తారు.మాంసాహారం మాత్రం తప్పనిసరి. నెలరోజుకొకసారైనా స్నానం చేయరు. జట్టు కత్తిరించడం మహాపాపంగా భావిస్తారు.
గోపరాజు లవణం
గోపరాజు లవణం (అక్టోబరు 10 1930 - ఆగష్టు 14, 2015), గోరా కుమారుడు, హేతువాది మరియు నాస్తికుడు. సంఘం, ది ఎథీస్ట్ (The Atheist) మరియు నాస్తికమార్గం పత్రికల సంపాదకుడు. భారత నాస్తిక కేంద్రం (విజయవాడ) డైరెక్టర్.
చిన్నతనంలోనే స్వాతంత్ర్యోద్యమంలో పాల్గొన్నాడు. 1973లో విజయవాడ హేతువాద సంఘ అధ్యక్షుడిగా నియమితులయ్యాడు. అస్పృశ్యతా నిర్మూలన కులనిర్మూలన కోసం కృషిచేశాడు. నవయుగ కవిచక్రవర్తి, పద్మవిభూషణ్ గుర్రంజాషువా యొక్క కుమార్తె హేమలతను వివాహం చేసుకున్నాడు. గాంధేయ విలువలకు కట్టుబడి సామాజిక అభ్యున్నతికి అంకితమై పనిచేస్తున్నందుకు జమునాలాల్ బజాజ్ అవార్డుకు 5.10.2009న ఎంపికయ్యాడు. సామాజిక జాగృతికి అనేక విధాల కృషి చేస్తున్న లవణం హేతువాదం, నాస్తిక వాదంపై అనేక గ్రంథాలు రచించాడు. సమాజంలో వేళ్లూనుకున్న మూఢ విశ్వాసాలు, మత మౌఢ్యానికి వ్యతిరేకంగా అనేక ఉద్యమాలను నడిపాడు. సంస్కార్ అనే స్వచ్ఛంద సంస్థను స్థాపించి, నిజామాబాద్ జిల్లాలో జోగిని వ్యవస్థను రూపుమాపేందుకు కృషి చేశాడు. డాక్టర్ సమరం లవణంకి సోదరుడు.
గత కొంత కాలంగా ఊపిరితిత్తుల వ్యాధితో బాధపడుతున్న ఈయన 2015, ఆగష్టు 14 న విజయవాడ లోని రమేష్ ఆసుపత్రిలో చికిత్స పొందుతూ మృతి చెందాడు.
కోగంటి రాధాకృష్ణమూర్తి
కోగంటి రాధాకృష్ణమూర్తి (సెప్టెంబర్ 18, 1914 - జనవరి 3, 1987) ప్రముఖ రచయిత, సంపాదకుడు, హేతువాది. తెనాలి నుంచి నలంద ప్రచురణల సంస్థను నడిపారు. ఈయన అనువదించిన ఎం.ఎన్.రాయ్ వ్యాసాలు ఒక హేతువాద వాచకం అంటారు. రాడికల్‌ హ్యూమనిస్టు.ఏ ఇజాన్నీ హీనంగా నిరసించడటం తన అభిమతం కాదు. ఏ సిద్ధాంతానికీ సమగ్రత ఆపాదించరాదనీ, ప్రతి సిద్ధాంతంలోని మంచిని స్వీకరిస్తూ ముందుకు సాగటమే వివేకవంతుల లక్షణమని ఆయన భావన.
కోగంటి రాధాకృష్ణమూర్తి గుంటూరు జిల్లా, తెనాలి ప్రాంతపు కూచిపూడి (అమృతలూరు) గ్రామంలో 1914, సెప్టెంబర్ 18 న జన్మించారు. గుంటూరు ఏసీ కళాశాలలో బి.ఏ. పట్టభ్రదులైన కోగంటి వారు దక్షిణ భారత హిందీ ప్రచార సభ వారి ‘విశారద’, ‘ప్రచారక’ చదివి ఉత్తీర్ణులయ్యారు. విద్యార్థిదశలో భారత జాతీయ కాంగ్రెస్‌ కార్యకర్తగా ఉండి పలు కార్యక్రమాల్లో చురుకుగా పాల్గొన్నారు. గోపీచంద్‌, జి.వి.కృష్ణారావు, ఆవుల గోపాలకృష్ణమూర్తి వంటి వారితో స్నేహం. త్రిపురనేని రామస్వామి భావాల ప్రభావం ఆయన మీద ఎక్కువ.1937 నుంచి మానవేంద్రనాథ్‌రాయ్‌ భావాలతో ఉత్తేజం పొందారు. 1940లో రాయ్‌ స్థాపించిన రాడికల్‌ డెమోక్రటిక్‌ పార్టీలో చేరారు. 1941లో ఆంధ్ర రాష్ట్రంలో రాడికల్‌ డెమోక్రటిక్‌ పార్టీని తెనాలిలో స్థాపించారు. 1946లో జరిగిన సార్వత్రక ఎన్నికలలో ఆ పార్టీ తరఫున తెనాలి నియోజకవర్గం నుంచి పోటీచేశారు. పార్టీ రాజకీయాలు ప్రజాస్వామ్యానికి పనికిరావనే ఉద్దేశంతో 1948లో రాడికల్‌ డెమోక్రటిక్‌ పార్టీని రాయ్‌ రద్దు చేశారు. రాడికల్‌ హ్యూమనిస్టు ఉద్యమాన్ని ప్రారంభించారు.విహారి, రాడికల్‌, సమీక్ష వంటి పత్రికలకు సంపాదకత్వం వహించారు.
1945 నుంచి 1969 వరకు నలందా ప్రెస్‌, నలందా పబ్లిషర్స్‌ ప్రజాపరిషత్తు వంటి సంస్థలు నడిపారు. ఎం.వి.రామమూర్తి అధ్యక్షతన 1977లో ఏర్పడిన ప్రజాస్వామ్య ప్రచురణల సంస్థ తరఫున ప్రథమ ప్రచురణగా రాధాకృష్ణమూర్తి ఉద్గ్రంథం ‘ఎం.ఎన్‌.రాయ్‌ జీవితం-సిద్ధాంతం’ వెలువడింది. రాయ్‌ జీవితాన్ని 47 అధ్యాయాలలో, 432 పేజీలలో చక్కగా వివరించారు. ఇండియాలో విప్లవం, ఇండియా భవిష్యత్తు, మార్క్సిజం-రాడికలిజం, మల్లెపూలు (కథాసంపుటి), గాంధీమార్గం, మార్క్సిజం-కమ్యూనిజం-చరిత్ర నేర్పిన గుణపాఠం మొదలైనవి ఆయన రచనలు. ప్రపంచ రికార్డులు, ప్రపంచ నాటికలు, న్యాయాన్యాయాలు, రాయ్‌ వ్యాసాలు, జవహర్‌లాల్‌ నెహ్రూ, నూతన రాజ్యాంగ చట్టం మొదలైనవి ఆయన అనువాద రచనలు. భారత స్వాతంత్య్ర పోరాటానికి ఉత్తేజాన్ని, భావోద్వేగాన్ని కలిగించడంలో దోహదపడినంతగా గాంధీ నిర్మాణాత్మకమైన వ్యవస్థలను రూపొందించడంలో సఫలుడు కాలేకపోయాడన్నారు.
1987, జనవరి 3 న రాధాకృష్ణమూర్తి గుండెపోటుతో మరణించారు.
యాత
ఆంధ్ర ప్రదేశ్ వెనుకబడిన కులాల జాబితా ఏ.గ్రూపులోని 33వకులం.శ్రీకాకుళం జిల్లాలో ఈ కులస్తులు ఎక్కువ.ఈ కులస్తులు తాటిఆకుతో చేసిన గొడుగులను యాతగొడుగులు లేదా గిడుగులు అంటారు.వర్షాకాలంలో యాతకులస్తులు పూర్వం గ్రామాల్లో తిరిగి గిడుగులు అమ్మేవారు.వీరుతయారు చేస్తున్న గొడుగులకు గిట్టుబాటు ధర లభించడంలేదు.ప్లాస్టిక్‌, పాలిస్టర్‌తో తయారు చేసిన గొడుగులు ఎక్కువ కాలం మన్నికను ఇస్తాయని తాటాకు గొడుగులైతే ప్రతీ ఏటా కొనుగోలు చేయాల్సివస్తోందని అంటూ ప్రజలు ప్లాస్టిక్‌ తొడుగులు, బటన్‌ గొడుగులపై మోజు పెంచుకోవటంతో వీటికి ఆదరణ కరువైంది. ఈ వృత్తిపై ఆధారపడిన కొరసవాడలో సుమారు 40 కుటుంబాలున్నాయి. చేతికి పూర్తిస్థాయిలో పనిలేని కారణంగా ఉపాధి కోసం నగరాలకు వలసపోతున్నారు.